cyanic-selkie/wikianc huggingface dataset:
ಬರ್ಮುಡಾ ತ್ರಿಕೋಣ
Flight 19
upright|thumb|19ನೇ ಫ್ಲೈಟ್‌ನಂತೆ ಇದ್ದ ಯುಎಸ್ ನೇವಿ ಟಿಬಿಎಫ್ ಗ್ರುಮನ್ ಎವೆಂಜರ್ ಫ್ಲೈಟ್ಈ ಛಾಯಾಚಿತ್ರವನ್ನು ಬಹಳಷ್ಟು ತ್ರಿಕೋಣ ಬರಹಗಾರರು 19ನೇ ಫ್ಲೈಟ್ ಅನ್ನು ಉದಾಹರಿಸುವ ಸಲುವಾಗಿ ಬಳಸಿದ್ದಾರೆ.(ಯು.ಎಸ್ ನೇವಿ) ತರಬೇತಿ ನಿರತ ಫ್ಲೈಟ್ 19 ಟಿಬಿಎಮ್ ಎವೆಂಜರ್ ಬಾಂಬರ್ ಐದು ವಿಮಾನಗಳ ಗುಂಪೊಂದು ಡಿಸೆಂಬರ್ 5, 1945ರಂದು ಅಟ್ಲಾಂಟಿಕ್ ಮೇಲೆ ಹಾದು ಹೋಗುವಾಗ ಕಣ್ಮರೆಯಾಯಿತು. ವಾಯುದಳದ ಸೇನಾ ವಿಮಾನಗಳನ್ನು ಪೂರ್ವಕ್ಕೆ ೧೨೦ ಮೈಲು, ಉತ್ತರಕ್ಕೆ 73 ಮೈಲು ಮತ್ತು ಅಲ್ಲಿಂದ ಹಿಂದಿರುಗಿ 120 ಮೈಲುಗಳ ಹಾರಾಟ ನಡೆಸಿ ಹಿಂದಿರುಗಿ ನೌಕಾನೆಲೆಗೆ ಬರುವಂತೆ ನಿರ್ದೇಶಿಸಲಾಗಿತ್ತು. ಆದರೆ ವಾಯುಸೇನಾ ಪಡೆಯ ಫ್ಲೈಟ್ 19 ಕಣ್ಮರೆಯಾಯಿತು. ಉತ್ತಮ ವಾತಾವರಣ ಹಾಗೂ ಸಾಕಷ್ಟು ಪರಿಣಿತಿ ಹೊಂದಿದ್ದ ವಿಮಾನ ಚಾಲಕ ಲೆಫ್ಟಿನೆಂಟ್ ಚಾರ್ಲ್ಸ್‌ ಕ್ಯಾರೊಲ್ ಟೈಲರ್ ನೇತೃತ್ವದಲ್ಲಿ ಹಾರಾಟ ನಡೆಸುತ್ತಿದ್ದ ವಿಮಾನಗಳು ಇದ್ದಕ್ಕಿದ್ದಂತೆ ಕಣ್ಮರೆಯಾಗಲು ಯಾವುದೋ ಅಸ್ವಾಭಾವಿಕ ಶಕ್ತಿ ಹಾಗೂ ಅತಾರ್ಕಿಕವಾದ ದಿಕ್ಕೂಚಿ ಓದುವಿಕೆ ಕಾರಣ ಎಂದು ಬಿಂಬಿಸಲಾಯ್ತು. ಈ ಗೊಂದಲಕ್ಕೆ ಇನ್ನಷ್ಟು ಸೇರಿಸುತ್ತಾ ನೌಕಾದಳವು ಈ ಅವಘಡ ನಡೆಯಲು ಕಾರಣ "ಯಾವುದೋ ಗುರುತಿಸಲಾಗದ ವಿಷಯ" ಎಂದು ಹೇಳಿಕೆ ನೀಡಿತು. ಲೆಫ್ಟಿನಂಟ್ ಟೈಲರ್ ಅವರ ತಾಯಿಯು ತನ್ನ ಮಗನ ಕೀರ್ತಿಗೆ ದಕ್ಕೆಯಾಗುವುದನ್ನು ತಡೆಯಲು ನೌಕಾದಳವು ಈ ಅವಘಡಕ್ಕೆ "ಯಾವುದೋ ಗುರುತಿಸಲಾಗದ ವಿಷಯ" ಎಂದು ಬರೆಯುವಂತೆ ಮಾಡಿದಳು ಎಂದು ನಂಬಲಾಗಿದೆ. ಈ ಅವಘಡ ನಡೆದ ಸಮಯದಲ್ಲಿ ಟೈಲರ್ ಎಲ್ಲಿ ಇದ್ದಿರಬಹುದು ಎಂದುಕೊಂಡಿದ್ದರೋ ಅಲ್ಲಿಗಿಂತ 50ಕಿಮಿ ದೂರ ವಾಯವ್ಯ ದಿಕ್ಕಿನಲ್ಲಿ ಇದ್ದರು.
ಕಣ್ಮರೆಯಾದ ವಾಯುದಳ ವಿಮಾನದ ಕುರುಹನ್ನು ಹುಡುಕಲು ಹೊರಟ 13 ಜನರಿದ್ದ ರಕ್ಷಣಾ ಪಡೆಯ ಮಾರಿನರ್ ವಿಮಾನವು ತಿರುಗಿ ಬರದೇ ಕಣ್ಮರೆಯಾಗಿ ಈಗಾಗಲೇ ಆಗಿದ್ದ ಅವಘಡದ ವಿಸ್ಮಯಕ್ಕೆ ಇನ್ನೊಂದು ಸೇರ್ಪಡೆಯಾಯ್ತು. ಫ್ಲೋರಿಡಾದಿಂದ ಹೊರಟ ತೈಲಟ್ಯಾಂಕರ್ ನೌಕೆಯೊಂದು ಸ್ಪೋಟವೊಂದನ್ನು ಕಂಡದ್ದಾಗಿ ವರದಿ ಮಾಡಿತು. ಮಾರಿನರ್ ಗಸ್ತು ನಡೆಸುತ್ತಿದ್ದಾಗ ಸ್ಪೋಟಗೊಂಡಿರಬಹುದು ಎಂದು ತೀರ್ಮಾನಿಸಲಾಯಿತು.
ಈ ವಿವರಣೆಗಳು ಸಾಮಾನ್ಯವಾಗಿ ನಿಖರ ಎಂದು ಎನಿಸಿದರೂ ಕೂಡ ಕೆಲವೂ ಮುಖ್ಯವಿಷಯಗಳು ಬಿಟ್ಟು ಹೋಗಿವೆ ಎಂದೆನಿಸುತ್ತದೆ. ಈ ಅವಘಡ ನಡೆದ ಕೊನೆ ಗಳಿಗೆಯಲ್ಲಿ ಅಲ್ಲಿಯ ಹವಾಮಾನ ವಿಪರೀತ ಗಾಳಿಯಿಂದ ಕೂಡಿದ್ದರಿಂದ ನೌಕಾ ಪಡೆಯು ಫ್ಲೈಟ್ 19ರ ಇತರೆ ವಿಮಾನ ಚಾಲಕರ ಜೊತೆಗೆ ಟೈಲರ್ ನಡೆಸಿದ ಸಂಭಾಷಣೆಯನ್ನು ಆಧಾರವಾಗಿರಿಸಿಕೊಂಡು ಇಲ್ಲಿ ನಡೆದ ಅವಘಡಕ್ಕೆ ಆಯಸ್ಕಾಂತಿಯ ಶಕ್ತಿ ಕಾರಣವಲ್ಲ ಎಂಬುದನ್ನು ಪಟ್ಟಿ ಮಾಡಿತು.
ಮೇರಿ ಸೆಲೆಸ್ಟ್‌
1872ರಲ್ಲಿ ಕಾಣೆಯಾದ 282 ಟನ್ ತೂಕದ ಮೇರಿ ಸೆಲೆಸ್ಟ್ ಹಡಗು ಪೊರ್ಚುಗಲ್ ಕಡಲು ತೀರವನ್ನು ಬಿಟ್ಟಾಗ ಮುಳುಗಿದ್ದು ಇದು ಅಷ್ಟು ನಿಖರವಾಗಿ ಅಲ್ಲದಿದ್ದರೂ ಕೂಡ ಇದನ್ನು ಈ ತ್ರಿಕೋಣದಲ್ಲೇ ಮುಳುಗಿದ್ದು ಎಂದು ನಮೂದಿಸಲಾಗುತ್ತದೆ. ಬಹುಶ: ಮುಳುಗಿದ 207ಟನ್ ತೂಕದ ಮೇರಿ ಸೆಲೆಸ್ಟ್‌ ಎಂಬ ಇನ್ನೊಂದು ಉಗಿಹಡಗು ಸೆಪ್ಟೆಂಬರ್ 13, 1864ರಲ್ಲಿ ಮಂಜುಗಡ್ಡೆಯೊಂದಕ್ಕೆ ಬಡಿದು ತಕ್ಷಣ ಮುಳುಗಿತು. ಇದನ್ನು ಮೇರಿ ಸೆಲೆಸ್ಟ್‌ ಹಡಗು ಎಂದು ನಮೂದಿಸಲಾಯಿತು ಎಂದುಕೊಳ್ಳಲಾಗಿದೆ. ಮೇರಿ ಸೆಲೆಸ್ಟೆ  ಕುರಿತಾಗಿ ಕುಶ್ಚೆ ಗುರುತಿಸಿದ ಹಲವಾರು ’ವಿಷಯಗಳು’ ಅರ್ಥರ್ ಕಾನನ್ ಡಯಲ್ ಬರೆದ ಸಣ್ಣ ಕಥೆ "ಜೆ.ಹಬಾಕುಕ್ ಜೊಸೆಫನ್ಸ್‌ ಸ್ಟೇಟ್‌ಮೆಂಟ್" (ನಿಜವಾದ ಮೇರಿ ಸೆಲೆಸ್ಟೆ  ಘಟನೆಯ ಕುರಿತು ಬರೆದ ಕಾಲ್ಪನಿಕ ಕತೆ) ಕುರಿತಾದುದಾಗಿದೆ.
ಎಲೆನ್ ಆಸ್ಟಿನ್
ದಿ ಎಲೆನ್ ಆಸ್ಟಿನ್ ಎಂಬ ಹಡಗು 1881ರಲ್ಲಿ ನ್ಯೂಯಾರ್ಕ್ ಕಡೆಗಿನ ತನ್ನ ಪ್ರಯಾಣದಲ್ಲಿ ಒಂದು ಬಿಟ್ಟುಹೋಗಲ್ಪಟ್ಟಿದ್ದ ಒಂದು ಹಡಗನ್ನು ಕಂಡರು. ಅದೊಂದು ಖಾಲಿ ತೇಲುತ್ತಿದ್ದ ಹಡಗಾಗಿತ್ತು. ಅದನ್ನು ಪ್ರಮುಖ ನೌಕಾ ಸಿಬ್ಬಂದಿಯವರಿಗೆ ಹಡಗಿನ ಜೊತೆಗೇ ತರಲು ಹೇಳಲಾಯಿತು. ಆದರೆ, ಚಾಲ್ತಿಯಲ್ಲಿರುವ ಕಥೆಗಳ ಪ್ರಕಾರ, ಆ ಹಡಗು ಒಮ್ಮೆ ಕಣ್ಮರೆಯಾಯ್ತು. ಕೆಲವರ ಪ್ರಕಾರ, ಅದು ಮತ್ತೊಮ್ಮೆ ಕಾಣಿಸಿಕೊಂಡಿತು, ಆದರೆ ಅದರಲ್ಲಿದ್ದ ಪ್ರಮುಖ ಸಿಬ್ಬಂದಿಯಿರಲಿಲ್ಲ. ನಂತರ ಮತ್ತೊಂದು ಸಿಬ್ಬಂದಿ ತಂಡವನ್ನು ಕಳುಹಿಸಿದರು. ಆದರೆ ಮತ್ತೆ ಅದು ಅವರನ್ನೂ ಸೇರಿ ಮರೆಯಾಗಿಹೋಯಿತು.
ಲಾಯ್ಡ್ ಆಫ್ ಲಂಡನ್‌ನ ಕಡತಗಳ ಪ್ರಕಾರ ಮೆಟಾ ಎಂಬ ಹಾಯಿದೋಣಿಯನ್ನು 1854ರಲ್ಲಿ ನಿರ್ಮಿಸಲಾಗಿದ್ದು ಅದನ್ನು 1880ರಲ್ಲಿ ಅದನ್ನು ಮೆಟಾ ದ ಬದಲಿಗೆ ಎಲೆನ್ ಆಸ್ಟಿನ್  ಎಂದು ಮರುನಾಮಕರಣ ಮಾಡಲಾಯ್ತು. ಇದರ ಕುರಿತು ಯಾವುದೇ ರೀತಿಯ ಅಪಘಾತ ವರದಿಯಾಗಿಲ್ಲ. ಅಲ್ಲದೆ, ಇದರಿಂದ ಬಹಳಷ್ಟು ಜನ ಕಾಣೆಯಾದ ಬಗ್ಗೆಯೂ ಕೂಡ ಸುಳುವುಗಳು ದೊರೆಯುವುದಿಲ್ಲ.
ಯುಎಸ್‌ಎಸ್‌ ಸೈಕ್ಲೋಪ್ಸ್‌‍
ಯುಎಸ್‌ಎಸ್‌ "ಸೈಕ್ಲೋಪ್ಸ್‌" ಕಣ್ಮರೆಯಾದ ಘಟನೆಯ ಅಮೇರಿಕಾ ಸಂಯುಕ್ತ ಸಂಸ್ಥಾನದ ನೌಕಾಪಡೆಯ ಇತಿಹಾಸದಲ್ಲೇ ಭೀಕರವಾದ ಸಾವು ಸಂಭವಿಸಿದ ಘಟನೆಯಾಗಿದೆ. ಬಾರ್ಬಡೋಸ್ ದ್ವೀಪದಿಂದ ಹೊರಟ Lt Cdr ಜಿ.ಡಬ್ಲ್ಯೂ.ವರ್ಲೇ ನೇತೃತ್ವದಲ್ಲಿದ್ದ ಸೈಕ್ಲೋಪ್ಸ್‌ ಅದರಲ್ಲಿದ್ದ ಸುಮಾರು 309 ಜನರೊಂದಿಗೆ ಮಾರ್ಚ್ 4, 1918ರ ಸುಮಾರಿನಲ್ಲಿ ಕಣ್ಮರೆಯಾಯಿತು. ಈ ಘಟನೆಯ ಕುರಿತಾದ ಯಾವುದೇ ಸೂಕ್ತ ಆಧಾರಗಳಿಲ್ಲದಿದ್ದರೂ ಕೂಡ ಬಹಳಷ್ಟು ಜನ ತಮ್ಮದೇ ವಾದವನ್ನು ಮಂಡಿಸಿದ್ದಾರೆ. ಕೆಲವರು ಬಿರುಗಾಳಿ ಇದಕ್ಕೆ ಕಾರಣ ಎಂದು ಇನ್ನು ಕೆಲವರು ಹಡಗು ಮಗುಚಿಕೊಂಡಿದ್ದರಿಂದ ಈ ಘಟನೆ ನಡೆದಿರಬಹು ಹಾಗೂ ಕೆಲವೊಬ್ಬರ ಪ್ರಕಾರ ಯುದ್ಧ ವೈರಿಗಳ ದಾಳಿಯಿಂದ ಇದು ಸಂಭವಿಸಿರಬಹುದು ಎಂದು ನಡೆದ ಘಟನೆಗೆ ವಿವಿಧ ವಿವರಣೆಗಳನ್ನು ನೀಡುತ್ತಾರೆ.
ಥಿಯೊಡೋಸಿಯಾ ಬರ್ ಅಲ್ಸ್‌ಟನ್
ಥಿಯೊಡೋಸಿಯಾ ಬರ್ ಆಲ್ಸ್ಟಾನ್ ಇವರು ಅಮೇರಿಕಾ ಸಂಯುಕ್ತ ಸಂಸ್ಥಾನದ ಮಾಜಿ ಉಪರಾಷ್ಟ್ರಪತಿ ಅರಾನ್ ಬರ್ ಅವರ ಮಗಳಾಗಿದ್ದಳು. ಇವರ ಕಣ್ಮರೆಯನ್ನು ತ್ರಿಕೋಣದ ಕುರಿತಾದ ಹೇಳಿಕೆಗಳು ಬಂದಾಗೆಲ್ಲಾ ಒಮ್ಮೆಯಾದರೂ ಉದಾಹರಿಸಲಾಗುತ್ತದೆ. ಡಿಸೆಂಬರ್ 30, 1812ರಂದು ದಕ್ಷಿಣ ಕೆರೋಲಿನಾದ ಚಾರ್ಲ್ಸ್‌ಟನ್‌ನಿಂದ ನ್ಯೂಯಾರ್ಕ್‌ಗೆ ಪ್ರಯಾಣ ಹೊರಟ ದಿ ಪೆಟ್ರಿಯಾಟ್ ಹಡಗಿನಲ್ಲಿ ಥಿಯೊಡೋಸಿಯಾ ಪ್ರಯಾಣಿಕರಾಗಿದ್ದರು. ಈ ಪ್ರಯಾಣವನ್ನು ಆದಷ್ಟು ಬರ್ಮುಡಾ ತ್ರಿಕೋಣದ ಆಚೆಯಲ್ಲೇ ಸಾಗುವಂತೆ ನಿರ್ಧರಿಸಲಾಗಿದ್ದರೂ ಕೂಡ ಈ ಪ್ರಯಾಣದ ಸ್ಥಳವು ತ್ರಿಕೋಣದ ಕೊನೆಯ ಪರಿಧಿಯಲ್ಲೇ ಇತ್ತು ಎಂಬುದು ವಿಪರ್ಯಾಸ. ಕಡಲ್ಗಳ್ಳತನ ಹಾಗೂ 1812ರ ಯುದ್ದವನ್ನು ಈ ಕಣ್ಮರೆಯ ಕಾರಣ ಎಂದು ಹಲವಾರು ಜನ ವಾದ ಮಂಡಿಸಿದರು. ಹಾಗೂ ತ್ರಿಕೋಣದ ಹೊರಗೆ ಟೆಕ್ಸಾಸ್‌ ಮೂಲಕ ಕೂಡ ಇವರನ್ನು ಕಳುಹಿಸಬಹುದಾಗಿತ್ತು ಎಂಬ ವಾದಗಳು ಕೇಳಿಬಂದವು.
ಸ್ಪ್ರೇ
ಎಸ್.ವಿ. ಸ್ಪ್ರೇ ಇದೊಂದು ತೊರೆಯಲ್ಪಟ್ಟಿದ್ದ ಮೀನುಗಾರಿಕಾ ಹಡಗು ಆಗಿದ್ದು, ಇದನ್ನು ದೀರ್ಘ ಪ್ರಯಾಣದ ಹಡಗಾಗಿ ಮರುಜೋಡಿಸಿ ಜೊಷುವಾ ಸ್ಲೋಕಮ್ ಅವರು 1895ರಿಂದ 1898ರೊಳಗೆ ಏಕವ್ಯಕ್ತಿ ಸಾಗರ ಪರ್ಯಟನೆಯನ್ನು ಪೂರೈಸುವ ಉದ್ದೇಶಕ್ಕೆ ಬಳಸಿದರು.
left|thumb|ಉತ್ತರ ಕೆರೋಲಿನಾದಲ್ಲಿ ಹಾಳಾದ ಸ್ಥಿತಿಯಲ್ಲಿ ಸಿಗುವ ಮೊದಲು ಸ್ಕೂನರ್ ಕೆರೊಲ್ ಎ.ಡೀರಿಂಗ್ ಜನವರಿ 29,1921ರಲ್ಲಿ ಕೇಪ್ ಲುಕ್ ಔಟ್ ದೀಪದ ಹಡಗಿನಿಂದ ನೋಡಲಾಗಿತ್ತು. (ಯು.ಎಸ್ ಕರಾವಳಿ ಕಾವಲು ಪಡೆ)
ಕ್ಯಾರೊಲ್ ಎ.ಡೀರಿಂಗ್‌
1919ರಲ್ಲಿ ನಿರ್ಮಿಸಲಾಗಿದ್ದ ಐದು ಜನರಿರಬಹುದಾದ ವೇಗದ ಹಡಗು ಕ್ಯಾರೊಲ್ ಎ.ಡೀರಿಂಗ್ ತೀರಾ ಹಾಳಾದ ಸ್ಥಿತಿಯಲ್ಲಿ ಉತ್ತರ ಕೆರೋಲಿನಾದ ಕೇಪ್ ಹ್ಯಾಟ್ಟರಾಸ್‌ ಸಮೀಪದ ಡೈಮಂಡ್ ಶೋಲ್ಸ್‌ನಲ್ಲಿ ಜನವರಿ 31,1921ರಂದು ಕಂಡುಬಂದಿತು. ಡೀರಿಂಗ್‌ ನ ಈ ಸ್ಥಿತಿಗೆ ಕಾರಣ ಕಡಲ್ಗಳ್ಳತನ. ನಿಷೇಧಿತ ಸಮಯದಲ್ಲಿ ಅಕ್ರಮವಾಗಿ ರಮ್ ಸಾಗಾಣಿಕೆ ಮಾಡುತ್ತಿದ್ದ ಗುಂಪಿಗೆ ಸೇರಿದ್ದ ಎಸ್‌.ಎಸ್‌.ಹೆವಿಟ್ ಎನ್ನುವ ಹಡಗು ಇದೇ ಸಮಯಕ್ಕೆ ಕಣ್ಮರೆಯಾಗಿದ್ದು ಅವರ ಜೊತೆ ಈ ಡೀರಿಂಗ್ ಕೂಡಾ ಸೇರಿರಬಹುದು ಎಂಬ ಗಾಳಿಸುದ್ದಿ ಹಾಗೂ ಆ ಘಟನೆಯ ಜೊತೆ ಇದನ್ನು ಗುರುತಿಸಲಾಯಿತು. ಡೀರಿಂಗ್  ಹೋದ ದಿಕ್ಕಿನಲ್ಲೇ ಅದರ ದಾರಿಗೇ ಸಮನಾಗಿ ಒಂದು ತಾಸುಗಳ ನಂತರ ಕಡಲಿನಲ್ಲಿ ಗಸ್ತಿನಲ್ಲಿದ್ದ ದೀಪದ ಹಡಗಿನ ಎಲ್ಲ ಸಂಜ್ಞೆಗಳನ್ನು ದಿಕ್ಕರಿಸಿ ಹಡಗೊಂದು ಹಾಯ್ದು ಹೋಯ್ತು.
ಡಿರಿಂಗ್‌ ನಲ್ಲಿದ್ದ ಸಿಬ್ಬಂದಿಗಳು ಕಾಣೆಯಾಗುವುದಕ್ಕೆ ಈ ಹೆವಿಟ್ ಎನ್ನುವ ಈ ವಿಸ್ಮಯದ ಹಡಗೇ ಕಾರಣ ಎಂದು ಊಹಿಸಲಾಯಿತು.
ಡೊಗ್ಲಸ್ DC-3
ಡಿಸೆಂಬರ್ 28, 1948ರಂದು ಡೌಗ್ಲಾಸ್ DC-3, NC16002 ಸಂಖ್ಯೆಯ ವಿಮಾನವು ಸ್ಯಾನ್‌ಜ್ಯೂವಾನ್, ಪೊರ್ಟೊರಿಕೊದಿಂದ ಮಿಯಾಮಿಗೆ ಹೊರಟು ಕಣ್ಮರೆಯಾಯಿತು. ವಿಮಾನದ ಯಾವುದೇ ಕುರುಹುಗಳು ಹಾಗೂ ಅದರಲ್ಲಿದ್ದ 32 ಜನರ ಬಗ್ಗೆ ಸುಳಿವು ಕೂಡಾ ಪತ್ತೆಯಾಗಲಿಲ್ಲ. ಸಿವಿಲ್ ಏರೊನಾಟಿಕ್ಸ್ ಬೋರ್ಡ್ ತನಿಖೆಯಿಂದ ಈ ಘಟನೆಗೆ ಮುಖ್ಯ ಕಾರಣವು ತಿಳಿದು ಬಂತು. ಆದರೆ ತ್ರಿಕೋಣದ ಬರಹಗಾರರು ಇದನ್ನು ಒಪ್ಪದೇ ಈ ವಾದವನ್ನು ಮುಂದಿಟ್ಟರು:ಸ್ಯಾನ್‌ಜ್ಯೂವಾನ್‌ನಿಂದ ಹಾರಾಟಕ್ಕೆ ಮೊದಲು ವಿಮಾನದ ಬ್ಯಾಟರಿಯನ್ನು ಪರೀಕ್ಷಿಸಿದ್ದು, ಅದು ಕನಿಷ್ಠ ಶಕ್ತಿಯನ್ನು ಹೊಂದಿದ್ದು ತಿಳಿದು ಬಂದಿತು. ಆದರೆ ಅದನ್ನು ಮರುಪೂರಣ ಮಾಡದೇ ಹಾಗೆಯೇ ವಿಮಾನ ಚಾಲಕ ವಿಮಾನ ಹಾರಾಟವನ್ನು ಕೈಗೊಂಡಿದ್ದು ಈ ಘಟನೆಗೆ ಕಾರಣವಾಯ್ತು ಎಂದು ಹೇಳಲಾಗಿದೆ.
ಇದು ಸಂಪೂರ್ಣವಾಗಿ ವಿದ್ಯುತ್ ಕೈಕೊಡಲು ಕಾರಣವಾಯ್ತೋ ಹೇಗೆ ಎಂದು ಹೇಳುವುದು ಗೊತ್ತಾಗುವುದಿಲ್ಲ. ಅದೇನೆ ಇದ್ದರೂ ಪಿಸ್ಟನ್-ಎಂಜಿನ್ ಇರುವ ವಿಮಾನದಲ್ಲಿ ಇಂಜಿನ್ನಿಗೆ ಅಗತ್ಯವಾದ ಶಾಖದ ಕಿಡಿಯನ್ನು ಕೊಡಲು ಹೆಚ್ಚಾಗಿ ಆಯಸ್ಕಾಂತೀಯ ಶಕ್ತಿಯನ್ನು ಬಳಸಲಾಗುತ್ತದೆಯೇ ಹೊರತು ಬ್ಯಾಟರಿ ಶಕ್ತಿಯನ್ನು ಅವಲಂಭಿಸಿರುವ ಇಗ್ನಿಷನ್ ಕಾಯಿಲ್‌ ಬಳಸುವುದು ಕಡಿಮೆ. ಏರೋನಾಟಿಕ್ ಬೋರ್ಡ್ ತನಿಖೆಯ ಅಂಶ ಹುರುಳಿಲ್ಲದ್ದು.
ಸ್ಟಾರ್ ಟೈಗರ್ ಮತ್ತು ಸ್ಟಾರ್ ಏರಿಯಲ್
ಅಜೋರ್ಸ್‌ನಿಂದ ಬರ್ಮುಡಾಗೆ ಹೊರಟ G-AHNP ಸ್ಟಾರ್ ಟೈಗರ್ ವಿಮಾನವು ಜನವರಿ 30,1948ರಂದು ನಾಪತ್ತೆಯಾಯಿತು; ಬರ್ಮುಡಾದಿಂದ ಜಮೈಕಾದ ಕಿಂಗ್ಸ್‌ಟನ್‌ಗೆ ಹೊರಟ G-AGRE ಸ್ಟಾರ್ ಏರಿಯಲ್ ಜನವರಿ 17, 1949ರಂದು ಕಣ್ಮರೆಯಾಯಿತು. ಎರಡೂ ವಿಮಾನಗಳು Avro Tudor IV ಕಂಪೆನಿಗಳ ಪ್ರಯಾಣಿಕ ವಿಮಾನಗಳಾಗಿದ್ದು ಬ್ರಿಟಿಷ್ ಸೌಥ್ ಅಮೇರಿಕನ್ ಏರ್‌ವೇಯ್ಸ್‌‌ನಿಂದ ನಡೆಸಲ್ಪಡುತ್ತಿದ್ದವು. ಎರಡೂ ವಿಮಾನಗಳೂ ತಮ್ಮ ಮಿತಿಯಲ್ಲೇ ಹಾರಾಟ ನಡೆಸಿದ್ದು ಸಣ್ಣದೊಂದು ತಪ್ಪು ಅಥವಾ ಯಾಂತ್ರಿಕ ದೋಷದಿಂದಾಗಿ ಇವುಗಳು ಆ ಸಣ್ಣ ದ್ವೀಪವನ್ನು ತಲುಪುವುದು ಸಾಧ್ಯವಾಗದೇ ಇದ್ದಿರಬಹುದು. ಒಂದು ವಿಮಾನವಂತೂ ತ್ರಿಕೋಣದ ಸ್ಥಳ ಸೇರುವ ಮೊದಲೇ ಕಣ್ಮರೆಯಾಗಿತ್ತು.
SS ಮರೈನ್ ಸಲ್ಫರ್ ಕ್ವೀನ್
ತೈಲ ಸಾಗಣೆ ಮಾಡುತ್ತಿದ್ದ ಕೆಲವು ಸಮಯದ ನಂತರ ಸಲ್ಫರ್ ಸಾಗಣೆ ಮಾಡುವಂತೆ ಬದಲಾಯಿಸಲಾದ ಎಸ್‌ಎಸ್‌ ಮರೈನ್ ಸಲ್ಫರ್ ಕ್ವೀನ್ T2 ಟ್ಯಾಂಕರ್ ಫೆಬ್ರುವರಿ 4, 1963ರ ನಂತರ ಫ್ಲೋರಿಡಾ ಸರಣಿ ದ್ವೀಪದ ಸಮೀಪದಲ್ಲಿ ಅದರಲ್ಲಿದ್ದ 39 ಜನರೊಂದಿಗೆ ಕಣ್ಮರೆಯಾಯಿತು.ಮರೈನ್ ಸಲ್ಫರ್ ಕ್ವೀನ್  ಹಡಗು ವಿನ್ಸೆಂಟ್ ಗಡ್ಡೀಸ್ ಅವರು 1964 ’ಅರ್ಗೊಸಿ  ಮ್ಯಾಗಜಿನ್‌’ನಲ್ಲಿ ಮೊಟ್ಟ ಮೊದಲನೆಯ ಬಾರಿಗೆ ಹೆಸರಿಸಿದ ಹಡಗಾಗಿದೆ. ಆದರೆ ಇವರು ಅದನ್ನು ಗುರುತಿಲ್ಲದ ಜಾಗಕ್ಕೆ ಪಯಣ ಬೆಳೆಸಿದ ಹಡಗು ಎಂದು ತಿಳಿಸಿದ್ದಾರೆ. ಆದರೆ ಕಡಲು ಕಣ್ಗಾವಲು ಪಡೆಯು ಈ ಹಡಗಿನ ಕುರಿತಾಗಿ ಇದು ಸರಿಯಾಗಿ ನಿರ್ವಹಣೆ ಇಲ್ಲದ ಅತ್ಯಂತ ಕೆಳಮಟ್ಟದ ನಿರ್ವಹಣೆ ಇರುವ ಈ ಹಡಗನ್ನು ಯಾನಕ್ಕೆ ಯೋಗ್ಯವಾದುದಲ್ಲ ಎಂದು ಪಟ್ಟಿ ಮಾಡಿತ್ತು.
ರಾಯ್‌ಫುಕು ಮಾರು
ತ್ರಿಕೋಣದದಲ್ಲಿ ಜರುಗಿದ ಪ್ರಸಿದ್ಧವಾದ ಒಂದು ಘಟನೆಯಾಗಿ ’ರಾಯ್‌ಫುಕು ಮಾರು’ ವನ್ನು ಹೆಸರಿಸಬಹುದಾಗಿದೆ. 1921ರಲ್ಲಿ (ಕೆಲವೊಬ್ಬರ ಪ್ರಕಾರ ಕೆಲವು ವರ್ಷಗಳ ನಂತರ )ಜಪಾನ್‌ನ ಯುದ್ಧ ಹಡಗು ರಾಯ್‌ಫುಕು ಮಾರು (ಕೆಲವು ಸಲ ರಾಯ್‌ಕುಕೆ ಮಾರು ಎಂದು ತಪ್ಪಾಗಿ ಉಲ್ಲೇಖಿಸಲಾಗಿದೆ) ಅದರಲ್ಲಿದ್ದ ಎಲ್ಲ ಯೋಧರ ಜೊತೆ ಕಣ್ಮರೆಯಾಯಿತು. ಅಪಾಯವಿರುವ "ಖಡ್ಗದಂತೆ ಅಪಾಯ ಎದುರಿಗಿದೆ, ಬೇಗ ಬನ್ನಿ", ಅಥವಾ "ಇದು ಖಡ್ಗದಂತಿದೆ, ಬೇಗ ಬನ್ನಿ !"ಬರಹಗಾರರು "ಖಡ್ಗ" ಶಬ್ದವನ್ನು ಬೇರೆ ಬೇರೆ ರೀತಿಯಲ್ಲಿ ವಿವರಿಸುವಂತಾಯ್ತು. ಹೆಚ್ಚಾಗಿ ಇದನ್ನು ನೀರಿನ ಬುಗ್ಗೆ ಎಂದೇ ಎಲ್ಲರೂ ವ್ಯಾಖ್ಯಾನಿಸಿದರು (ವೈನರ್). ನೈಜವಾಗಿ ಹಡಗು ತ್ರಿಕೋಣದ ಹತ್ತಿರವೇ ಹೋಗಿಲ್ಲವಾಗಿತ್ತು. ಅಲ್ಲದೇ ಅವರು ಕಳುಹಿಸಿದ ಸಂದೇಶದಲ್ಲಿ ಖಡ್ಗ ಎನ್ನುವ ಶಬ್ಧವೇ ಇಲ್ಲವಾಗಿತ್ತು. ಅವರು ಕಳುಹಿಸಿದ್ದು ("ಈಗ ಅಪಾಯವಿದೆ.                ಬೇಗ ಬನ್ನಿ."); ಎಪ್ರಿಲ್ 21,1925ರಂದು ಜರ್ಮನಿಯ ಹ್ಯಾಮ್‌ಬರ್ಗ್ ಪ್ರಯಾಣಕ್ಕಾಗಿ ಬೋಸ್ಟನ್ ಬಿಟ್ಟಾಗ ರಾಯ್‌ಫುಕು ಮಾರಾ ಬಿರುಗಾಳಿಗೆ ಸಿಲುಕಿ ಉತ್ತರ ಅಟ್ಲಾಂಟಿಕ್‌ನಲ್ಲಿ ತನ್ನಲ್ಲಿದ್ದ ಎಲ್ಲರೊಡನೆ ಮುಳುಗಿತು. ಅದೇ ಸಮಯದಲ್ಲಿ ಬಿರುಗಾಳಿಗೆ ಸಿಲುಕಿದ ಇನ್ನೊಂದು ಹಡಗು RMS "ಹೊಮರಿಕ್"ನ ರಕ್ಷಣಾ ಕಾರ್ಯ ಕೈಗೂಡಲಿಲ್ಲ.
ಕನ್ನೆಮಾರಾ IV
ವಿಹಾರಕ್ಕೆ ಬಳಸುತ್ತಿದ್ದ ಹಾಯಿದೋಣಿಯೊಂದು ಸೆಪ್ಟೆಂಬರ್ 26, 1955ರಂದು ದಕ್ಷಿಣ ಅಟ್ಲಾಂಟಿಕ್‌ನ ಬರ್ಮುಡಾ ಪ್ರದೇಶದ ತೀರದಲ್ಲಿ ದಿಕ್ಕು ತಪ್ಪಿ ಅನಾಥವಾಗಿ ಬಿದ್ದಿರುವುದು ಕಂಡುಬಂದಿತು. ಈ ಘಟನೆಗೆ ಕುರಿತಂತೆ ವಿವಿಧ ರೀತಿಯ ಹೇಳಿಕೆಗಳು ಕೇಳಿಬಂದವು. (ಬರ್ಲಿಟ್ಜ್, ವೈನರ್ )ಮೂರು ಸುಂಟರಗಾಳಿಗೆ ಸಿಲುಕಿದ ಈ ಹಾಯಿದೋಣಿಯನ್ನು ರಕ್ಷಿಸಲಾಯಿತು ಆದರೆ ಅದರಲ್ಲಿದ್ದ ನಾವಿಕನನ್ನು ರಕ್ಷಿಸುವುದು ಸಾಧ್ಯವಾಗಲಿಲ್ಲ, ಎಂಬುದು ಅವುಗಳಲ್ಲಿ ಒಂದು ಹೇಳಿಕೆ.
1955ರ ಅಟ್ಲಾಂಟಿಕ್‌ನಲ್ಲಿ ಸುಂಟರಗಾಳಿ ಬೀಸುವ ಕಾಲದಲ್ಲಿ ’ಎಡಿತ್‌ ’ ಎನ್ನುವ ಒಂದೇ ಒಂದು ಸುಂಟರಗಾಳಿಯು ಬರ್ಮುಡಾ ಸಮೀಪ ಆಗಸ್ಟ್ ಕೊನೆಯಲ್ಲಿ ಬೀಸಿದೆ ಎಂಬ ಮಾಹಿತಿ ಲಭ್ಯವಾಗುತ್ತದೆ. ಇನ್ನುಳಿದಂತೆ "ಫ್ಲೋರಾ" ಪೂರ್ವದಲ್ಲಿ ತುಂಬಾ ದೂರದಲ್ಲಿ ಬೀಸಿತ್ತು ಮತ್ತು "ಕೇಟಿ" ಇದು ಹಾಯಿ ದೋಣಿ ಸಿಕ್ಕ ನಂತರದಲ್ಲಿ ಬೀಸಿದೆ. ಕನ್ನೆಮಾರಾ IV ಇದು ಖಾಲಿಯಿದ್ದು, ದಡದಲ್ಲಿಯೇ ಇತ್ತು. ಆದರೆ ’ಎಡಿತ್’ಸುಂಟರಗಾಳಿಗೆ ಸಿಲುಕಿ, ಅದರ ಲಂಗರು ತಪ್ಪಿ ಸಮುದ್ರದಲ್ಲಿ ಬಿದ್ದಿರಬಹುದು ಎಂಬುದನ್ನು ಕೊನೆಗೆ ಕಂಡುಕೊಳ್ಳಲಾಯಿತು.
ಕ್ಯಾರೊಲಿನ್ ಕ್ಯಾಸ್ಕಿಯೋ
ಕ್ಯಾರೋಲಿನ್ ಕ್ಯಾಸ್ಕಿಯೋನಿಂದ ನಡೆಸಲ್ಪಡುತ್ತಿದ್ದ ಸೆಸ್ನಾ ಜೂನ್ 7,1964ರಂದು ಒಬ್ಬ ಪ್ರಯಾಣಿಕನ ಜೊತೆ ಬಹಾಮಾದ ನ್ಯಾಸಾವ್‌ನಿಂದ ಗ್ರ್ಯಾಂಡ್ ಟರ್ಕ್ ದ್ವೀಪದ ಕೋಕ್‌ಬರ್ನ್‌ಗೆ ಪ್ರಯಾಣಿಸುತ್ತಿತ್ತು. ಈ ವಿಮಾನವು 30 ನಿಮಿಷದವರೆಗೆ ದ್ವೀಪವನ್ನು ಸುತ್ತುಹಾಕುತ್ತಿದ್ದುದನ್ನು ಕೊಕ್‌ಬರ್ನ್ ವಿಮಾನ ನಿಲ್ದಾಣದಲ್ಲಿಯ ನಿಯಂತ್ರಕರು ಗಮನಿಸಿದರು. ನಂತರದಲ್ಲಿ ಇದು ಅಲ್ಲಿಂದ ಇನ್ನೊಂದು ದ್ವೀಪದೆಡೆಗೆ ಹಾರಿ ಹೋದದ್ದನ್ನು ಗುರುತಿಸಿದರು. ರೇಡಿಯೋದ ಸಂಜ್ಞೆಗೆ ಅದನ್ನು ಜೋಡಿಸುವುದು ನಿಲ್ದಾಣದಲ್ಲಿ ಕುಳಿತ ನಿಯಂತ್ರಕರಿಗೆ ಸಾಧ್ಯವಾಗಲಿಲ್ಲ.
ತ್ರಿಕೋಣದ ಕುರಿತ ಬರಹಗಾರರು
ಈ ಮೇಲೆ ಉದಾಹರಿಸಿದ ಪ್ರಸಿದ್ದ ತ್ರಿಕೋಣ ಸಂಬಂಧಿ ಘಟನೆಗಳು ಅಧಿಕೃತ ದಾಖಲೀಕರಣದಿಂದ ತೆಗೆಯಲ್ಪಟ್ಟದ್ದಲ್ಲದೇ ಈ ಕೆಳಗಿನ ಪುಸ್ತಕಗಳಿಂದ ಕೂಡ ತೆಗೆದುಕೊಂಡದ್ದಾಗಿದೆ. ತ್ರಿಕೋಣದ ಸುತ್ತಮುತ್ತ ನಡೆದ ಕೆಲವು ಘಟನೆಗಳ ಬಗ್ಗೆ ವಿವರಣೆಗಳು ಈ ಪುಸ್ತಕಗಳಲ್ಲಿ ಮಾತ್ರ  ಲಭ್ಯವಿದೆ :
ವೃತ್ತ ಪತ್ರಿಕೆ ಲೇಖನಗಳು
ಪ್ರೊಕ್ವೆಸ್ಟ್ http://proquest.umi.com ಇದರಲ್ಲಿ ವೃತ್ತ ಪತ್ರಿಕೆಯಲ್ಲಿ ಪ್ರಕಟವಾದ ಹಲವಾರು ಘಟನೆಗಳ ಕುರಿತಾದ ಲೇಖನಗಳ ಸಂಗ್ರಹವನ್ನು ಪಿಡಿಎಫ್ ಫಾರ್ಮಾಟ್‌ ನಲ್ಲಿ ಕೊಡಲಾಗಿದೆ. ಈ ಸಂಗ್ರಹದಲ್ಲಿ ನ್ಯೂಯಾರ್ಕ್ ಟೈಮ್ಸ್‌, ವಾಷಿಂಗ್ಟನ್ ಪೋಸ್ಟ್‌ ಮತ್ತು ಅಟ್ಲಾಂಟಾ ಕಾನ್ಟಿಟ್ಯೂಷನ್ ವೃತ್ತ ಪತ್ರಿಕೆಗಳ ಲೇಖನಗಳು ಲಭ್ಯವಿದೆ. ಈ ಅಂತರ್ಜಾಲ ತಾಣವನ್ನು ವೀಕ್ಷಿಸಲು ನೋಂದಣಿ ಅಗತ್ಯವಿದೆ. ಸಾಮಾನ್ಯವಾಗಿ ಕಾಲೇಜ್ ಅಥವಾ ವಿಶ್ವವಿದ್ಯಾಲಯದ ವಾಚಲನಾಲಯಗಳ ಮೂಲಕ ಇದರ ವೀಕ್ಷಣೆ ಮಾಡಬಹುದಾಗಿದೆ.
ಜಾಲತಾಣದ ಕೊಂಡಿಗಳು
ಈ ಕೆಳಗೆ ಕೊಟ್ಟಿರುವ ಜಾಲ ತಾಣಗಳಲ್ಲಿರುವ ವಿಷಯವು ಬರ್ಮುಡಾ ತ್ರಿಕೋಣದ ಕುರಿತಾದ ಜನಪ್ರಿಯ ವಿಷಯಗಳನ್ನು ಹಾಗೂ ಅಧಿಕೃತ ಮೂಲಗಳು ಕೈಗೊಂಡ ತನಿಖೆ ಹಾಗೂ ನ್ಯಾಯ ವಿಚಾರಣೆಯ ಸಂದರ್ಭದಲ್ಲಿ ಮಾಡಿದ ವರದಿಗಳು, ಉದಾಹರಣೆಗೆ ಸಂಯುಕ್ತ ಸಂಸ್ಥಾನ ನೌಕಾದಳ ಅಥವಾ ಸಂಯುಕ್ತ ಸಂಸ್ಥಾನದ ಕರಾವಳಿ ಕಾವಲು ಪಡೆಯವರು ನಡೆಸಲ್ಪಟ್ಟ ವಿಚಾರಣೆ ಹಾಗೂ ತನಿಖೆಯ ವರದಿಗಳನ್ನು ಒಳಗೊಂಡಿರುತ್ತವೆ. ಕೆಲವು ತನಿಖೆಯ ವರದಿಗಳು ಅಂತರ್ಜಾಲದಲ್ಲಿ ಲಭ್ಯವಿಲ್ಲವಾಗಿದ್ದು ನೇರವಾಗಿ ಸಂಬಂಧಪಟ್ಟ ಕಛೇರಿಯಿಂದ ಮಾಹಿತಿಯನ್ನು ಪಡೆಯಬೇಕಾಗುವುದು. ಉದಾಹರಣೆಗೆ ಫ್ಲೈಟ್ 19 ಕಣ್ಮರೆಯಾಗಿದ್ದು ಅಥವಾ ಯುಎಸ್‌ಎಸ್‌ ಸೈಕ್ಲೋಪ್ಸ್‌ ಬಗ್ಗೆ ಮಾಹಿತಿ ಬೇಕಾದರೆ ನೇರವಾಗಿ ಸಂಯುಕ್ತ ಸಂಸ್ಥಾನದ ಇತಿಹಾಸ ಕೇಂದ್ರದಿಂದ ತರಿಸಿಕೊಳ್ಳಬೇಕಾಗುತ್ತದೆ.
ಪುಸ್ತಕಗಳು
ಇಲ್ಲಿ ನಮೂದಿಸಲಾದ ಹೆಚ್ಚಿನ ಪುಸ್ತಕಗಳ ಪ್ರತಿಗಳು ಲಭ್ಯವಿಲ್ಲ. ಪ್ರತಿಗಳನ್ನು ನಿಮ್ಮ ಸಮೀಪದ ಸಾರ್ವಜನಿಕ ವಾಚನಾಲಯಗಳಿಂದ ಪಡೆದುಕೊಳ್ಳಬಹುದು ಅಥವಾ ಬಳಸಿದ ಪುಸ್ತಕಗಳು ಸಿಗುವ ಪುಸ್ತಕದ ಅಂಗಡಿಯಿಂದ ಖರೀದಿಸಬಹುದು ಅಥವಾ E-Bay ಅಥವಾ Amazon.com.ನಲ್ಲಿ ಹುಡುಕಬಹುದು.
ಪೇಪರ್‌ಬ್ಯಾಕ್‌ ಗುಣಮಟ್ಟದಲ್ಲಿ ಇದು ಮರುಮುದ್ರಣ (2005)ಗೊಂಡಿದೆ. ISBN 0-07-145217-6).
ಹೊರಗಿನ ಕೊಂಡಿಗಳು
ವರ್ಗ:ವಿಸ್ಮಯಕಾರಿ ಸಂಗತಿಗಳು ವರ್ಗ:ಬರ್ಮುಡಾ ತ್ರಿಕೋಣ ವರ್ಗ:ನಾಟಿಕಲ್ ಲೋರ್ ವರ್ಗ:ನಗರ ಪ್ರದೇಶದ ದಂತಕತೆಗಳು ವರ್ಗ:ಪ್ಯಾರಾನಾರ್ಮಲ್ ಪ್ಲೇಸಸ್ ವರ್ಗ:ಪ್ಯಾರಾನಾರ್ಮಲ್ ತ್ರಿಕೋಣಗಳು ವರ್ಗ:ಭೂಮಿಯ ವಿಸ್ಮಯಗಳು ವರ್ಗ:ವಿವರಿಸಲಾಗದ ಕಣ್ಮರೆಗಳು ವರ್ಗ:UFO-ಸಂಬಂಧಿಸಿದ ಸ್ಥಳಗಳು ವರ್ಗ:ಕಾಲ್ಪನಿಕ ಸಂಗತಿಗಳು
ಕಡಕ್‌ನಾತ್(ಖಡಕ್‌ನಾಥ್)
ಖಡಕ್ನಾಥ್ ಎಂಬುದು ಮಧ್ಯಪ್ರದೇಶದ ಜಬುವಾ ಹಾಗೂ ಧರ್ ಜಿಲ್ಲೆಗಳ ಆದಿವಾಸಿ, ಬುಡಕಟ್ಟು ಹಾಗು ಗ್ರಾಮೀಣ ಜನತೆಯ ಹೊಟ್ಟೆ ತಣಿಸುವ ಕೋಳಿ ತಳಿ. ಇವುಗಳ ಮಾಂಸವೂ ಕರ್ರಗಾಗಿರುವುದರಿಂದ ಕಾಳಿಮಸಿ ಎಂದೂ ಪ್ರಸಿದ್ಧ. ಈ ಕೋಳಿ ದೇಸಿ ತಳಿ. ಮಧ್ಯಪ್ರದೇಶಕ್ಕೇ ಸೇರಿದ ತಳಿ ಎಂಬುದೂ ಸಾಬೀತಾಗಿದೆ. ಮಧ್ಯಪ್ರದೇಶವಲ್ಲದೇ ರಾಜಸ್ಥಾನ ಹಾಗು ಗುಜರಾತಿನ ಕೆಲವು ಕಡೆ ಇದರ ಸಾಕಾಣಿಕಾ ಕಾರ್ಯ ಇತ್ತೀಚಿಗೆ ನಡೆಯುತ್ತಿದೆ. ಕೊಕ್ಕಿನಿಂದ ಹಿಡಿದು ಕಾಲು ಉಗುರು ಗರಿ ಎಲ್ಲವೂ ಕಪ್ಪು ಬಣ್ಣ, ಜೊತೆಗೆ ಹಸಿರಿನ ವರ್ಣವೈವಿಧ್ಯವೂ ಇದೆ. ಮೊಟ್ಟೆ ಕಂದು ಬಣ್ಣ ಮತ್ತು ಕೋಳಿ ಮರಿ ನೀಲಿ ಹಾಗು ಕಪ್ಪು ಬಣ್ಣ ಮಿಶ್ರಿತವಾಗಿರುತ್ತದೆ. ಮಧ್ಯಪ್ರದೇಶದಲ್ಲಿ ಈ ಕೋಳಿಗಳನ್ನು ಪವಿತ್ರವಾದ ಹಕ್ಕಿಯೆಂದೂ ಪರಿಗಣಿಸಿ ಪ್ರತೀ ದೀಪಾವಳಿಯ ನಂತರ ದೇವಿಗೆ ಬಲಿಯನ್ನಾಗಿ ನೀಡುತ್ತಾರೆ.
ಈ ಕೋಳಿ ಹೇಗೆ ಭಿನ್ನ?
ಉಳಿದ ನಾಟಿ ಕೋಳಿಗಳಿಗೆ ಹೋಲಿಸಿದರೆ ‘ಕಾಳಿಮಸಿ’ಯು ಒಂದು ಕೈ ಮೇಲಿನದು ಎಂದು ಸಾಬೀತುಪಡಿಸಿದೆ
ಸಾಕಾಣಿಕೆ
ಒಳ್ಳೆಯ ತಳಿಗಳನ್ನು ಆಯ್ದು, ಸರಿಯಾದ ಲಸಿಕೆಗಳನ್ನು ನೀಡಿ ಆರಂಭದ ದಿನಗಳಲ್ಲಿ ನಿಯಂತ್ರಿತ ಪರಿಸರದ ಅವಶ್ಯಕತೆ ಇದೆ. 30-40 ಮರಿಗಳಿಂದ ಆರಂಭಿಸುವುದು ಸೂಕ್ತ. ಅನುಭವವಾದಂತೆ ಮರಿಗಳ ಸಂಖ್ಯೆ ಹೆಚ್ಚಿಸತಕ್ಕದ್ದು. ಆಹಾರದ ಕುರಿತ ಮಾಹಿತಿಯನ್ನು ಕೋಳಿ ಸಾಕಾಣಿಕಾ ಮಾಹಿತಿ ಕೇಂದ್ರದಿಂದ ಪಡೆದುಕೊಳ್ಳುವುದು. ಕೆಲ ರಾಜ್ಯಗಳು ಇವುಗಳ ಸಂಖ್ಯೆ ಶಮನಗೊಳ್ಳುತ್ತಿರುವುದರಿಂದ ಪ್ರೋತ್ಸಾಹ ಧನಗಳನ್ನೂ ಘೋಷಿಸುತ್ತಿವೆ.
ಉಲ್ಲೇಖ
<References />
ವರ್ಗ:ಪಕ್ಷಿಗಳು
ಸೌರ ಫಲಕ
ಸೌರ ಫಲಕ (ದ್ಯುತಿವಿದ್ಯುಜ್ಜನಕದ ಘಟಕ  ಅಥವಾ ದ್ಯುತಿವಿದ್ಯುಜ್ಜನಕ ಫಲಕ ) ಜೋಡಿಸಲಾದ ಅಂತರ ಸಂಪರ್ಕವಿರುವ ಸೌರ ಕೋಶಗಳ ಸಂಯೋಜನೆಯಾಗಿದೆ. ಇದನ್ನು ದ್ಯುತಿವಿದ್ಯುಜ್ಜನಕ ಕೋಶಗಳು ಎಂದೂ ಕೂಡ ಕರೆಯಲಾಗುತ್ತದೆ. ಸೌರ ಫಲಕವನ್ನು ವಾಣಿಜ್ಯಬಳಕೆಗೆ ಮತ್ತು ಗೃಹಬಳಕೆಗೆ ಅಗತ್ಯವಿರುವ ವಿದ್ಯುತ್ ಅನ್ನು ಸರಬರಾಜು ಮಾಡಲು ಬೃಹತ್ ಪ್ರಮಾಣದ ದ್ಯುತಿವಿದ್ಯುಜ್ಜನಕ ವ್ಯವಸ್ಥೆಯಲ್ಲಿ ಘಟಕವಾಗಿ ಬಳಸಲಾಗುತ್ತದೆ.
ಏಕೈಕ ಸೌರ ಫಲಕ ಸ್ವಲ್ಪ ಪ್ರಮಾಣದ ವಿದ್ಯುತ್ ಶಕ್ತಿಯನ್ನು ಮಾತ್ರ ಉತ್ಪಾದಿಸಬಹುದಾದ್ದರಿಂದ, ಅನೇಕ ಅಳವಡಿಕೆಗಳು ಹಲವು ಫಲಕಗಳನ್ನು ಒಳಗೊಂಡಿರುತ್ತವೆ. ಇದನ್ನು ದ್ಯುತಿವಿದ್ಯುಜ್ಜನಕ ಸರಣಿ ಎಂದು ಕರೆಯಲಾಗುತ್ತದೆ. ದ್ಯುತಿವಿದ್ಯುಜ್ಜನಕ ಅಳವಡಿಕೆಯು ಸಾಮಾನ್ಯವಾಗಿ ಸೌರ ಫಲಕಗಳ ಸರಣಿಗಳನ್ನು,ಒಂದು ಪರ್ಯಾಯಕ, ಬ್ಯಾಟರಿಗಳನ್ನು ಮತ್ತು ಪರಸ್ಪರ ಸಂಪರ್ಕವಿರುವ ತಂತಿಜಾಲವನ್ನು ಒಳಗೊಂಡಿರುತ್ತದೆ.
ದ್ಯುತಿವಿದ್ಯುಜ್ಜನಕ ವ್ಯವಸ್ಥೆಯನ್ನು,ಗ್ರಿಡ್‌ಸಹಿತ ಅಥವಾ ಗ್ರಿಡ್‌ರಹಿತ(ಸಾರ್ವಜನಿಕ ಸೇವೆ ಬಳಸಿಕೊಳ್ಳದ ಸ್ವಾವಲಂಬಿ ವ್ಯವಸ್ಥೆ) ಬಳಕೆಗಳಿಗೆ ಮತ್ತು ಗಗನ ನೌಕೆಗಳ ಮೇಲೆ ಸೌರ ಫಲಕಗಳಿಗಾಗಿ ಬಳಸಲಾಗುತ್ತದೆ.
== ಸಿದ್ಧಾಂತ ಮತ್ತು ನಿರ್ಮಾಣ ==
thumb|ಫಲಕಗಳಲ್ಲಿ PV ವಿದ್ಯುತ್ಕೋಶಗಳು.
ಸೌರ ಫಲಕಗಳು ದ್ಯುತಿವಿದ್ಯುಜ್ಜನಕ ಪರಿಣಾಮದ(ಇದು ದ್ಯುತಿ ವಿದ್ಯುತ್ ಪರಿಣಾಮವಾಗಿದೆ) ಮೂಲಕ ವಿದ್ಯುತ್ ಅನ್ನು ಉತ್ಪಾದಿಸಲು ಸೂರ್ಯನ ಬೆಳಕಿನ ಶಕ್ತಿಯನ್ನು (ಫೋಟಾನ್ ಗಳು) ಉಪಯೋಗಿಸುತ್ತವೆ. ಘಟಕದ ರಾಚನಿಕ(ಹೊರೆಯನ್ನು ಸಾಗಿಸುವ) ಭಾಗ ಮೇಲ್ಪದರ (ಸೂಪರ್‌ಸ್ಟ್ರೇಟ್) ಅಥವಾ ತಳಪದರ (ಸಬ್‌ಸ್ಟ್ರೇಟ್) ವಾಗಿರಬಹುದು. ಬಹುಪಾಲು ಘಟಕಗಳು ವೇಫರ್(ತುಂಬ ತೆಳುವಾದ ಅರೆವಾಹಕ ಸ್ಫಟಿಕ) ಆಧಾರಿತ ಸಿಲಿಕಾನ್ ಸ್ಫಟಿಕದ ಕೋಶಗಳನ್ನು ಅಥವಾ ಸಿಲಿಕಾನ್ ಅಥವಾ ಕ್ಯಾಡ್ಮಿಯಂ ಟೆಲ್ಯುರೈಡ್ಆಧಾರಿತ ತೆಳುವಾದ ಪದರ ಕೋಶವನ್ನು ಬಳಸುತ್ತವೆ. ದ್ಯುತಿವಿದ್ಯುಜ್ಜನಕ (PV) ಘಟಕಗಳಲ್ಲಿ ವೇಫರ್ ರೂಪದಲ್ಲಿ ಸಾಮಾನ್ಯವಾಗಿ ಉಪಯೋಗಿಸುವ ಸಿಲಿಕಾನ್ ಸ್ಫಟಿಕ ಸಾಧಾರಣವಾಗಿ ಅರೆವಾಹಕವಾಗಿ ಬಳಸುವ ಸಿಲಿಕಾನ್‌ನಿಂದ ಹುಟ್ಟಿಕೊಂಡಿದೆ.
ಪ್ರಾಯೋಗಿಕ ಬಳಕೆಗಳಿಗೆ ವಿದ್ಯುತ್ಕೋಶ ಬಳಸಲು ಅವು ಕೆಳಕಂಡಂತೆ ಇರಬೇಕು:
ಬಹುಪಾಲು ಘಟಕಗಳು ಸಾಮಾನ್ಯವಾಗಿ ಕಠಿಣ(ಗಡುಸಾಗಿರುತ್ತವೆ)ವಾಗಿರುತ್ತದೆ, ಆದರೆ ತೆಳುವಾದ ಪದರ ವಿದ್ಯುತ್ಕೋಶಗಳಾಧಾರಿತ ಕೆಲವು ಹೊಂದಿಕೊಳ್ಳುವ ಘಟಕಗಳು ಲಭ್ಯವಿದೆ.
ಅಗತ್ಯವಿರುವಷ್ಟು ವೋಲ್ಟೇಜ್ ಉತ್ಪಾದನೆಯನ್ನು ಸಾಧಿಸಲು ಅಥವಾ ಇದಕ್ಕೆ ಸಮಾನಾಂತರವಾಗಿವಿದ್ಯುತ್ ಪ್ರವಾಹದ ಮೂಲ ಸಾಮರ್ಥ್ಯದ ಮೊತ್ತವನ್ನು ಒದಗಿಸಲು ಸರಣಿಗಳಲ್ಲಿ ವಿದ್ಯುತ್ ಸಂಪರ್ಕಗಳನ್ನು ನೀಡಲಾಗಿರುತ್ತದೆ.
ಆಂಶಿಕ ಬೆಳಕಿನ ಸಂದರ್ಭದಲ್ಲಿ ವಿದ್ಯುತ್ಕೋಶಗಳು ಅತಿಯಾಗಿ ಕಾಯುವುದನ್ನು ತಡೆಯಲು ಡಯೋಡ್‌ಗಳು ಒಳಗೊಂಡಿದೆ. ವಿದ್ಯುತ್ಕೋಶಗಳ ಬಿಸಿಯಿಂದ ಕಾರ್ಯನಿರ್ವಹಿಸುವ ಸಾಮರ್ಥ್ಯವನ್ನು ಕಡಿಮೆ ಮಾಡುವ ಕಾರಣ ತಾಪಮಾನವನ್ನು ಕಡಿಮೆಮಾಡುವುದು ಅಪೇಕ್ಷಣೀಯವಾಗಿದೆ. ತಾಪಮಾನವನ್ನು ಕಡಿಮೆ ಮಾಡಲು ಕೇವಲ ಕೆಲವು ಘಟಕಗಳು ಮಾತ್ರ ಯಾವುದೇ ವಿನ್ಯಾಸದ ಲಕ್ಷಣಗಳನ್ನು ಸೇರಿಸುತ್ತವೆ. ಆದರೂ ಅಳವಡಿಸುವವರು ಘಟಕದ ಹಿಂದೆ ಉತ್ತಮ ವಾತಾಯನ ವ್ಯವಸ್ಥೆಯನ್ನು ಒದಗಿಸಲು ಪ್ರಯತ್ನಿಸುತ್ತಾರೆ.
ಘಟಕದ ಹೊಸ ವಿನ್ಯಾಸಗಳು ಮಸೂರಗಳ ಅಥವಾ ಕನ್ನಡಿಯ ಸರಣಿಯ ಮೂಲಕ ಸಣ್ಣ ವಿದ್ಯುತ್ಕೋಶಗಳ ಸರಣಿಗಳ ಮೇಲೆ ಬೆಳಕನ್ನು ಕೇಂದ್ರೀಕರಿಸುವ ಸಾರೀಕಾರಕ ಘಟಕಗಳನ್ನು ಒಳಗೊಂಡಿರುತ್ತವೆ. ಇದು ವೆಚ್ಚ ಸ್ಪರ್ಧಾತ್ಮಕ ರೀತಿಯಲ್ಲಿ ಪ್ರತಿ ಯೂನಿಟ್ ಪ್ರದೇಶಕ್ಕೆ(ಉದಾಹರಣೆಗೆ ಗ್ಯಾಲಿಯಂ ಆರ್ಸನೈಡ್) ಅತ್ಯಂತ ಹೆಚ್ಚು ಬೆಲೆಯೊಂದಿಗೆ ವಿದ್ಯುತ್ಕೋಶಗಳನ್ನು ಬಳಸುವ ಅವಕಾಶವನ್ನು ನೀಡುತ್ತದೆ.
ನಿರ್ಮಾಣವನ್ನು ಅವಲಂಬಿಸಿ, ವಿದ್ಯುಜ್ಜನಕವು ಬೆಳಕಿನ ತರಂಗಾಂತರಗಳ ವ್ಯಾಪ್ತಿಯನ್ನು ಆವರಿಸಬಲ್ಲದು ಮತ್ತು ಅವುಗಳ ಮೂಲಕ ವಿದ್ಯುತ್ ಅನ್ನು ಉತ್ಪಾದಿಸಬಲ್ಲದು, ಆದರೆ ಕೆಲವೊಮ್ಮೆ ಇಡೀ ಸೌರ ರೋಹಿತಗಳನ್ನು ವ್ಯಾಪಿಸುವುದು ಸಾಧ್ಯವಿಲ್ಲ(ವಿಶೇಷವಾಗಿ, ನೇರಳಾತೀತ ವಿಕಿರಣಗಳು, ಅವರೋಹಿತ ಮತ್ತು ಅಲ್ಪ ಪ್ರಮಾಣದ ಅಥವಾ ಚದುರಿಹೋದ ಬೆಳಕು). ಆದ್ದರಿಂದ ಸೌರ ಫಲಕಗಳಿಗೆ ಬಳಸಿದಾಗ ಬಹುತೇಕ ಮೇಲೆ ಬೀಳುವ ಸೂರ್ಯನ ಬೆಳಕು ವ್ಯರ್ಥವಾಗುತ್ತದೆ.ಆದರೆ ಏಕವರ್ಣೀಯ ಬೆಳಕಿನಿಂದ ಬೆಳಗಿಸಿದಾಗ,ಅವು ಹೆಚ್ಚಿನ ಸಾಮರ್ಥ್ಯಗಳನ್ನು ನೀಡುತ್ತವೆ. ಬೆಳಕನ್ನು ವಿಭಿನ್ನ ತರಂಗಾಂತರ ಶ್ರೇಣಿಗಳಾಗಿ ವಿಭಜಿಸುವುದು ಮತ್ತು ಸೂಕ್ತ ತರಂಗಾಂತರ ಶ್ರೇಣಿಗಳಿಗೆ ಹೊಂದಿಕೆಯಾದ ವಿದ್ಯುತ್ಕೋಶಗಳಿಗೆ ರಶ್ಮಿಯನ್ನು ಹರಿಸುವುದು ಮತ್ತೊಂದು ವಿನ್ಯಾಸ ಪರಿಕಲ್ಪನೆಯಾಗಿದೆ. ಇದು 50% ರಿಂದ ದಕ್ಷತೆಯನ್ನು ಹೆಚ್ಚಿಸಲು ಮಾಡಿದ ಯೋಜನೆಯಾಗಿದೆ. ಅಲ್ಲದೇ ಅವರೋಹಿತ ದ್ಯುತಿವಿದ್ಯುಜ್ಜನಕ ವಿದ್ಯುತ್ಕೋಶಗಳು ರಾತ್ರಿಯ ಹೊತ್ತಿನಲ್ಲಿ ವಿದ್ಯುತ್ ಬಿಡುಗಡೆ ಮಾಡುವ ಮೂಲಕ ಸಾಮರ್ಥ್ಯಗಳನ್ನು ಹೆಚ್ಚಿಸುತ್ತವೆ.
ಸೂರ್ಯನ ಬೆಳಕಿನ ಪರಿವರ್ತನ ದರಗಳು(ಘಟಕದ ಸಾಮರ್ಥ್ಯಗಳು) ವಾಣಿಜ್ಯ ಉತ್ಪಾದನೆಯಲ್ಲಿ(ಸೌರ ಫಲಕಗಳು) 5 ರಿಂದ 18% ರವರೆಗೆ ವ್ಯತ್ಯಾಸವಾಗಬಲ್ಲದು. ವಿದ್ಯುತ್ಕೋಶ ಪರಿವರ್ತನೆಗಿಂತ ಕಡಿಮೆ.
ಸನ್ ಪವರ್ ಪ್ರಸ್ತುತ ಮಾರುಕಟ್ಟೆಯಲ್ಲಿ ಚಾಲ್ತಿಯಲ್ಲಿರುವ ಅತ್ಯಂತ ಹೆಚ್ಚು ದಕ್ಷತೆಯುಳ್ಳ ಸೌರ ಶಕ್ತಿಯಾಗಿದೆ. ಇವುಗಳ ಸೌರಫಲಕಗಳು 19.3% ರಷ್ಟು ಪರಿವರ್ತನ ಅನುಪಾತವನ್ನು ಹೊಂದಿವೆ. ಸ್ಯಾನೊ ಜೊತೆಯಲ್ಲಿ 20.4% ರಷ್ಟು ಪರಿವರ್ತನ ಅನುಪಾತವನ್ನು ನೀಡುವಂತಹ ಅತ್ಯಂತ ಸಮರ್ಥ ಘಟಕವಾಗಿದೆ. ಆದರೂ ಹೊಸದಾಗಿ ಆರಂಭವಾಗುತ್ತಿರುವ ಬಹುಪಾಲು ಕಂಪನಿಗಳು ((ಹೋಲೋಸನ್, ಗಾಮಾ ಸೋಲಾರ್, ನ್ಯಾನೊಹಾರಿಜನ್ಸ್)) ದ್ಯುತಿವಿದ್ಯುಜ್ಜನಕ ಘಟಕಗಳಲ್ಲಿ ಸುಮಾರು 18% ಪರಿವರ್ತನ ಅನುಪಾತದೊಂದಿಗೆ ಹೊಸ ನಾವೀನ್ಯಗಳನ್ನು ನೀಡುತ್ತಿವೆ. ಈ ಹೊಸ ನಾವೀನ್ಯತೆಗಳು ಹಿಂದಿನ ಮತ್ತು ಮುಂದಿನ ಭಾಗಗಳಲ್ಲಿ ವಿದ್ಯುತ್ ಉತ್ಪಾದನೆ ಮತ್ತು ಹೆಚ್ಚಿನ ಉತ್ಪಾದನೆಗಳನ್ನು ಒಳಗೊಂಡಿದೆ. ಆದರೂ ಬಹುಪಾಲು ಕಂಪನಿಗಳು ಅವುಗಳ ವಿನ್ಯಾಸ ಯೋಜನೆಗಳಿಂದ ಕಾರ್ಯನಿರ್ವಹಿಸುವ ವ್ಯವಸ್ಥೆಗಳನ್ನು ಉತ್ಪಾದಿಸಿಲ್ಲ. ಅಲ್ಲದೇ ಇವು ಸಕ್ರಿಯವಾಗಿ ತಂತ್ರಜ್ಞಾನವನ್ನು ಇನ್ನೂ ಅಭಿವೃದ್ಧಿಪಡಿಸುತ್ತಲಿವೆ.
ಸಿಲಿಕಾನ್ ಸ್ಪಟಿಕದ ಘಟಕಗಳು
ಪ್ರಸ್ತುದಲ್ಲಿ ಬಹುಪಾಲು ಸೌರ ಘಟಕಗಳನ್ನು ಸಿಲಿಕಾನ್ PV ವಿದ್ಯುತ್ಕೋಶಗಳು ಗಳಿಂದ ಉತ್ಪಾದಿಸಲಾಗುತ್ತದೆ. ಸಾಮಾನ್ಯವಾಗಿ ಇವುಗಳನ್ನು ಏಕಸ್ಫಟಿಕದಂಥ ಅಥವಾ ಬಹುಸ್ಫಟಿಕದಂಥ  ಘಟಕಗಳಾಗಿ ವಿಂಗಡಿಸಲಾಗಿದೆ.
ತೆಳುವಾದ ಪದರ ಘಟಕಗಳು
ಮೂರನೆ ಪೀಳಿಗೆಯ ವಿದ್ಯುತ್ಕೋಶಗಳು ಮುಂದುವರೆದ ತೆಳು ಪದರದ ವಿದ್ಯುತ್ಕೋಶಗಳಾಗಿವೆ. ಅವು ಅತ್ಯಂತ ಹೆಚ್ಚು ಸಾಮರ್ಥ್ಯದ ಪರಿವರ್ತನೆಯನ್ನು ಕಡಿಮೆ ವೆಚ್ಚದಲ್ಲಿ ಉತ್ಪಾದಿಸುತ್ತವೆ.
ಕಠಿಣ ತೆಳು ಪದರದ ಘಟಕಗಳು
ಕಠಿಣ ತೆಳುಪದರ ಘಟಕಗಳಲ್ಲಿ, ವಿದ್ಯುತ್ಕೋಶಗಳನ್ನು ಮತ್ತು ಘಟಕಗಳನ್ನು ಒಂದೇ ಉತ್ಪಾದನಾಕ್ರಮದಲ್ಲಿ ತಯಾರಿಸಲಾಗುತ್ತದೆ.
ವಿದ್ಯುತ್ಕೋಶಗಳನ್ನು ಗಾಜಿನ ತಳಪದರ ಅಥವಾ ಮೇಲ್ಪದರಗಳ ಮೇಲೆ ನಿರ್ಮಿಸಲಾಗುತ್ತದೆ (ರಚಿಸಲಾಗುತ್ತದೆ) ಹಾಗು ವಿದ್ಯುತ್ ಸಂಪರ್ಕಗಳನ್ನು "ಮೊನೊಲಿಥಿಕ್ ಅನುಕಲನ" ಎಂದು ಕರೆಯಲಾಗುವ ಇನ್ ಸಿಟು ವಿನಲ್ಲಿ ರಚಿಸಲಾಗುತ್ತದೆ. ಮುಂದಿನ ಅಥವಾ ಹಿಂದಿನ ಶೀಟ್‌ಗೆ ತಳಪದರ ಅಥವಾ ಮೇಲ್ಪದರವನ್ನು ಎನ್‌ಕ್ಯಾಪ್ಸುಲೆಂಟ್‌ನಿಂದ ವಿಶೇಷವಾಗಿ ಇನ್ನೊಂದು ಗ್ಲಾಸ್ ಶೀಟ್ ಜತೆಗೆ ಅಂಟಿಸಬೇಕು.
ಈ ವರ್ಗದಲ್ಲಿ ಬರುವಂತಹ ಪ್ರಮುಖ ವಿದ್ಯುತ್ಕೋಶಗಳೆಂದರೆ;CdTe, ಅಥವಾ a-Si, ಅಥವಾ a-Si+uc-Si tandem, ಅಥವಾ CIGS (ಅಥವಾ ಇತರೆ)   ಅಮಾರ್ಫಸ್ ಸಿಲಿಕಾನ್  6-12% ರಷ್ಟು ಸೂರ್ಯನ ಬೆಳಕಿನ ಪರಿವರ್ತನ ದರವನ್ನು ಹೊಂದಿವೆ.
ಹೊಂದಿಕೊಳ್ಳುವ ತೆಳುಪದರ ಕೋಶದ ಘಟಕಗಳು
ಹೊಂದಿಕೊಳ್ಳುವ ತೆಳುಪದರ ವಿದ್ಯುತ್ಕೋಶಗಳನ್ನು ಮತ್ತು ಘಟಕಗಳನ್ನು ಹೊಂದಿಕೊಳ್ಳುವ ತಳಪದರದ ಮೇಲೆ ಫೋಟೋಆಕ್ಟೀವ್ ಪದರವನ್ನು ಮತ್ತು ಅಗತ್ಯವಿರುವ ಪದರಗಳನ್ನು ಇರಿಸುವ ಮೂಲಕ ಒಂದೇ ರೀತಿಯ  ಉತ್ಪಾದನಕ್ರಮದಲ್ಲಿ ಉತ್ಪಾದಿಸಲಾಗುತ್ತದೆ.
ಅದು ವಾಹಕವಾದಲ್ಲಿ ವಿದ್ಯುತ್ ಸಂಪರ್ಕಕ್ಕೆ ಮತ್ತೊಂದು ವಿಧಾನವನ್ನು ಬಳಸಬೇಕಾಗುತ್ತದೆ.
ಕೋಶಗಳ ಮುಂಭಾಗದಿಂದ ಪಾರದರ್ಶಕ ವರ್ಣರಹಿತ ಫ್ಲೋರೋಪಾಲಿಮರ್ ಗೆ ಅಂಟಿಸುವ ಮೂಲಕ (ಸಾಮಾನ್ಯವಾಗಿ ETFE ಅಥವಾ FEP)ಮತ್ತು ಮತ್ತೊಂದು ಭಾಗದಲ್ಲಿ ಕೊನೆಯ ತಳಪದರಕ್ಕೆ ಹೊಂದುವ ಪಾಲಿಮರ್ ಅನ್ನು ಅಂಟಿಸುವ ಮೂಲಕ ವಿದ್ಯುತ್ಕೋಶಗಳನ್ನು ಘಟಕಗಳಾಗಿ ಜೋಡಿಸಲಾಗುತ್ತದೆ. ವಾಣಿಜ್ಯ ರೀತಿಯಲ್ಲಿ ಲಭ್ಯವಿರುವ ( MW ಪರಿಮಾಣದಲ್ಲಿ) ಹೊಂದಿಕೊಳ್ಳುವ ಘಟಕ ಮಾತ್ರ ಅಸ್ಫಾಟಿಕ ಸಿಲಿಕಾನ್ ನ ಮೂರು ಜಂಕ್ಷನ್(ಯುನಿಸೋಲಾರ್ ನಿಂದ) ಗಳನ್ನು ಬಳಸುತ್ತದೆ.
ಸಂಯುಕ್ತ ಅರೆವಾಹಕ ತಂತ್ರಜ್ಞಾನದಿಂದ ತಯಾರಿಸಿದ ಇನ್‌ವರ್ಟಡ್ ಮೆಟಾಮಾರ್ಫಿಕ್ (IMM) ಮಲ್ಟಿಜಂಕ್ಷನ್ ಸೌರ ವಿದ್ಯುತ್‌ಕೋಶಗಳು ಜುಲೈ 2008ರಲ್ಲಿ ವಾಣಿಜ್ಯೀಕರಣಗೊಂಡಿತು. ನಾರ್ತ್ ಅಮೆರಿಕನ್ ಸೋಲಾರ್ ಚಾಲೆಂಜ್‌ನ್ನು ಜುಲೈ 2008ರಲ್ಲಿ ಗೆದ್ದುಕೊಂಡ ಮಿಚಿಗನ್ ವಿಶ್ವವಿದ್ಯಾನಿಲಯದ ಸೌರ ಕಾರು IMMತೆಳು-ಪದರದ ಹೊಂದಿಕೊಳ್ಳುವ ಸೌರ ವಿದ್ಯುತ್ ಕೋಶಗಳನ್ನು ಬಳಸಿದೆ.
ವಾಣಿಜ್ಯಬಳಕೆಗಳ ಮತ್ತು ಗೃಹಬಳಕೆಗಳ ಅಗತ್ಯಗಳು ಭಿನ್ನವಾಗಿರುತ್ತದೆ. ಇದರಲ್ಲಿ ಗೃಹಬಳಕೆಯ ಅಗತ್ಯಗಳು ಸರಳವಾಗಿರುತ್ತವೆ ಮತ್ತು ಪ್ಯಾಕೇಜ್ ಮಾಡಬಹುದು. ಸೌರ ವಿದ್ಯುತ್ಕೋಶಗಳ ತಂತ್ರಜ್ಞಾನ ಮುಂದುವರೆದಂತೆ ಬ್ಯಾಟರಿ, ಪರ್ಯಾಯಕ ಮತ್ತು ವೋಲ್ಟೇಜ್ ಅನ್ನು ಗುರುತಿಸುವ ಟ್ರಾನ್ಸ್ ಫರ್ ಸ್ವಿಚ್‌ನಂತಹ ಇತರ ಬೇಸ್ ಲೈನ್ ಸಾಧನವನ್ನು ಗೃಹಬಳಕೆಗಾಗಿ ಜೋಡಿಸುವ ಅಗತ್ಯವಿದೆ. ಸೇವೆಯ ಗಾತ್ರವನ್ನು ಆಧರಿಸಿ ವಾಣಿಜ್ಯ ಬಳಕೆಯನ್ನು ದ್ಯುತಿವಿದ್ಯುಜ್ಜನಕದ ಕೋಶದ ರಂಗದಲ್ಲಿ ಸೀಮಿತಗೊಳಿಸಲಾಗುತ್ತದೆ.ಹೆಚ್ಚು ಜಟಿಲ ಪ್ಯಾರಾಬೋಲಿಕ್ ಪ್ರತಿಫಲಕಗಳು ಮತ್ತು ಸೌರ ಸಾಂದ್ರಕಗಳು ಹೆಚ್ಚು ಪ್ರಬಲ ತಂತ್ರಜ್ಞಾನವಾಗುತ್ತಿದೆ.
ಇಂಟರ್‌ಟೆಕ್ ಪೈರ ನಡೆಸಿದ ಪ್ರಮುಖ ಹೊಸ ಅಧ್ಯಯನದ ಪ್ರಕಾರ ಎಲ್ಲಾ PV ಉದ್ಯಮಗಳಲ್ಲಿ ಎಚ್ಚರಿಕೆಯ ಹೊರತಾಗಿಯೂ ಜಾಗತಿಕ ಹೊಂದಿಕೆಯ ತೆಳುಪದರದ ದ್ಯುತಿವಿದ್ಯುಜ್ಜನಕ (PV) ಮಾರುಕಟ್ಟೆ 2019 ರ ಹೊತ್ತಿಗೆ 32GW ಅನ್ನು ಮೀರಿಸಿ ಸುಮಾರು 35% ಕ್ಕಿಂತ ಹೆಚ್ಚು CAGR ಅನ್ನು ಅನುಭವಿಸುತ್ತದೆಂದು ನಿರೀಕ್ಷಿಸಲಾಗಿದೆ.
ಘಟಕಗಳಲ್ಲಿ ಅಳವಡಿಸಿದ ವಿದ್ಯುನ್ಮಾನಗಳು
ಅನೇಕ ಕಂಪನಿಗಳು PV ಘಟಕಗಳಲ್ಲಿ ವಿದ್ಯುನ್ಮಾನಗಳನ್ನು ಅಳವಡಿಸಲು ಪ್ರಾರಂಭಿಸಿದವು. ಇದು ಪ್ರತಿ ಘಟಕಕ್ಕೆ ಪ್ರತ್ಯೇಕವಾಗಿ ಮ್ಯಾಕ್ಸಿಮಮ್ ಪವರ್ ಪಾಯಿಂಟ್ ಟ್ರ್ಯಾಕಿಂಗ್ (MPPT)ಅನ್ನು ನೀಡಲು ಹಾಗೂ ಘಟಕದ ಮಟ್ಟದಲ್ಲಿ ಮೇಲ್ವಿಚಾರಣೆ ವಹಿಸಲು ಮತ್ತು ತಪ್ಪು ಗುರುತಿಸಲು ಸಾಧನೆ ಅಂಕಿಅಂಶದ ಮಾಪನಕ್ಕೆ ಅನುಕೂಲ ಕಲ್ಪಿಸುತ್ತದೆ. ಕೆಲವು ಸೊಲ್ಯೂಷನ್‌ಗಳು ವಿದ್ಯುತ್ ಗರಿಷ್ಠ ಸಾಮರ್ಥ್ಯವನ್ನು ಬಳಸಿಕೊಳ್ಳುತ್ತವೆ.ಸೌರ ದ್ಯುತಿವಿದ್ಯುಜ್ಜನಕ ವ್ಯವಸ್ಥೆಗಳಿಂದ ವಿದ್ಯುತ್ ಉತ್ಪನ್ನವನ್ನು ಗರಿಷ್ಠಗೊಳಿಸಲು DC ಇಂದ DC ಪರಿವರ್ತಕ ತಂತ್ರಜ್ಞಾನವನ್ನು ಅಭಿವೃದ್ಧಿಪಡಿಸಲಾಗಿದೆ.
ಘಟಕಗಳ ಸಾಮರ್ಥ್ಯ ಮತ್ತು ಬಾಳಿಕೆಅವಧಿ
ಘಟಕಗಳ ಸಾಮರ್ಥ್ಯವನ್ನು ಸಾಮಾನ್ಯವಾಗಿ ಸ್ಟಾಂಡರ್ಡ್ ಟೆಸ್ಟ್ ಕಂಡಿಷನ್ಸ್ (STC) ಅನ್ನು ಆಧರಿಸಿ ನಿರ್ಧರಿಸಲಾಗುತ್ತದೆ: 1,000 W/m² ನಷ್ಟು ಉಜ್ಜ್ವಲತೆ ಸಾಮರ್ಥ್ಯ, AM1.5 ನಷ್ಟು ಸೌರ ರೋಹಿತ, ಮತ್ತು  25 °C ನಲ್ಲಿ ಘಟಕದ ತಾಪಮಾನ.
ವಿದ್ಯುತ್‌ನ ಲಕ್ಷಣಗಳು, ನಾಮಿನಲ್ ಪವರ್ (W ನಲ್ಲಿ ಅಳತೆ ಮಾಡಲಾದ PMAX), ಓಪನ್ ಸರ್ಕ್ಯೂಟ್ ವೋಲ್ಟೇಜ್(VOC), ಶಾರ್ಟ್ ಸರ್ಕ್ಯೂಟ್ ಕರೆಂಟ್ (ಆಂಪಿಯರ್ ಗಳಿಂದ ಅಳತೆಮಾಡಲಾದ ISC),ಮ್ಯಾಕ್ಸಿಮಮ್ ಪವರ್ ವೋಲ್ಟೇಜ್(ಗರಿಷ್ಠ ವಿದ್ಯುತ್ ವೋಲ್ಟೇಜ್) (VMPP), ಮ್ಯಾಕ್ಸಿಮಮ್ ಪವರ್ ಕರೆಂಟ್ (IMPP) ಮತ್ತು ಘಟಕದ ಸಾಮರ್ಥ್ಯ(%) ಗಳನ್ನು ಒಳಗೊಂಡಿರುತ್ತವೆ.
kWp ಯಲ್ಲಿ, kW ಕಿಲೋವಾಟ್ ಆಗಿದೆ ಮತ್ತು p “ಗರಿಷ್ಠ” ಎಂದರೆ ಗರಿಷ್ಠ ಸಾಧನೆ. “p” ಗರಿಷ್ಠ ಸಾಧನೆಯನ್ನು ತೋರಿಸದಿದ್ದರೂ, STC ಯ ಪ್ರಕಾರ ಗರಿಷ್ಠ ಉತ್ಪಾದಕತೆಯನ್ನು ತೋರಿಸುತ್ತದೆ.
ಸೌರ ಫಲಕಗಳು ಬಿಸಿಲು, ಚಳಿ, ಮಳೆ ಮತ್ತು ಆಲಿಕಲ್ಲುಗಳನ್ನು ಅನೇಕ ವರ್ಷಗಳವರೆಗೆ ತಡೆದುಕೊಳ್ಳಬೇಕು. ಅನೇಕ ಸ್ಫಟಿಕದ ಸಿಲಿಕಾನ್ ಘಟಕಗಳ ತಯಾರಕರು 90% ವಿದ್ಯುತ್ ಉತ್ಪಾದನೆ ದರದಲ್ಲಿ 10 ವರ್ಷಗಳ ವಿದ್ಯುತ್ ಉತ್ಪಾದನೆಯ ಖಾತರಿ ಅಥವಾ 80% ರಲ್ಲಿ 25 ವರ್ಷಗಳ ಖಾತರಿಯನ್ನು ನೀಡುವ ವಾರಂಟಿಗಳನ್ನು ನೀಡುತ್ತಾರೆ.
ಉತ್ಪಾದನೆ
2009 ರಲ್ಲಿ 7.5 GWಅಳವಡಿಕೆಗಳನ್ನು ಸಂಪೂರ್ಣಗೊಳಿಸಲಾಯಿತು ಮತ್ತು ಸಂಪರ್ಕ ಹೊಂದಿಸಲಾಯಿತು. PV ಘಟಕಗಳ ಸಾಗಣೆ ಅತ್ಯಂತ ಹೆಚ್ಚಾಗಿರುತ್ತದೆ ಎಂದು IMS ಸಂಶೋಧನೆ ಅಂದಾಜುಮಾಡಿದೆ. ಚೇತರಿಸಿಕೊಂಡ ಐರೋಪ್ಯ ಮಾರುಕಟ್ಟೆಗಳಾದ ಜರ್ಮನಿ, ಇಟಲಿ, ಫ್ರಾನ್ಸ್ ಮತ್ತು ಜೆಕ್ ರಿಪಬ್ಲಿಕ್ ಮುಂತಾದ ಕಡೆ,2010ರ ಪ್ರಥಮ ತ್ರೈಮಾಸಿಕದಲ್ಲಿ ಮುಕ್ತಾಯವಾದ ಅಳವಡಿಕೆಗಳನ್ನು ಪೂರೈಸಲು ವರ್ಷದ ಕೊನೆಯ ತ್ರೈಮಾಸಿಕದಲ್ಲಿ ದಾಖಲೆಯ ಮೊತ್ತದ ಘಟಕಗಳನ್ನು ಸಾಗಣೆ ಮಾಡಿದ್ದರಿಂದ ಸಾಗಣೆಗಳು ಅಳವಡಿಸುವಿಕೆಗಳನ್ನು ಮೀರಿಸಿದವು.
ಅಗ್ರ ಹತ್ತು
ಪ್ರಮುಖ ತೆಳು ಪದರದ ಕೋಶದ ತಯಾರಕರಾದ ಫರ್ಸ್ಟ್ ಸೋಲಾರ್ 2009ರಲ್ಲಿ PV ಘಟಕ ಪೂರೈಕೆದಾರರ ಶ್ರೇಯಾಂಕ ಪಟ್ಟಿಯಲ್ಲಿ ಅಗ್ರಸ್ಥಾನ ಪಡೆಯಿತು.ಇದು ತನ್ನ ಎಲ್ಲ ಸ್ಫಟಿಕ ಎದುರಾಳಿಗಳನ್ನು ಮೀರಿಸಿ, ಹೆಚ್ಚು ಘಟಕಗಳ GWಅನ್ನು ಸಾಗಣೆ ಮಾಡಿ,ಕೈಗಾರಿಕೆಯ ಅತ್ಯಂತ ದೊಡ್ಡ ಪೂರೈಕೆದಾರ ಎನಿಸಿತು.
2009 ರ ಅಗ್ರ ಹತ್ತು ಸರಬರಾಜುದಾರರು ಈ ಕೆಳಗಿನಂತಿದ್ದಾರೆ:
ದರ
ಸರಾಸರಿ ದರ ಮಾಹಿತಿಯು ಮೂರು ದರ ವರ್ಗಗಳಲ್ಲಿ ವಿಭಜನೆಯಾಗಿದೆ: ಅಲ್ಪ ಪ್ರಮಾಣದಲ್ಲಿ ಖರೀದಿದಾರರು(ವಾರ್ಷಿಕ ಕಿಲೋವಾಟ್ ಶ್ರೇಣಿಯಲ್ಲಿ ಬರುವ ಎಲ್ಲಾ ಗಾತ್ರದ ಘಟಕಗಳು) ಮಧ್ಯಮ ವರ್ಗದ ಖರೀದಿದಾರರು (ವಿಶೇಷವಾಗಿ ವಾರ್ಷಿಕ 10 MWp ಯಷ್ಟಿರುವ), ಮತ್ತು ಬೃಹತ್ ಪ್ರಮಾಣದ ಖರೀದಿದಾರರು(ಸ್ವಯಂ ವಿವರಣೆ-ಕಡಿಮೆ ಬೆಲೆಗಳಿಗೆ ಅವಕಾಶ.) ದೀರ್ಘಕಾಲದಲ್ಲಿ ಮಾತ್ರ ವಿದ್ಯುತ್ಕೋಶಗಳ ಮತ್ತು ಘಟಕಗಳ ಬೆಲೆಯ ಮೇಲೆ ಸ್ಪಷ್ಟವಾಗಿ ವ್ಯವಸ್ಥಿತ ಕಡಿತವಿರುತ್ತದೆ. ಉದಾಹರಣೆಗೆ 1998 ರಲ್ಲಿ ಪ್ರತಿ ವ್ಯಾಟ್‌ನ ಪರಿಮಾಣದ ವೆಚ್ಚ ಸುಮಾರು $4.50 ನಷ್ಟಿತ್ತು ಎಂದು ಅಂದಾಜು ಮಾಡಲಾಗಿದೆ. ಇದು 1970ರಲ್ಲಿದ್ದ $150ನಷ್ಟು ಬೆಲೆಗಿಂತ 33 ಪಟ್ಟು ಕಡಿಮೆ ಎಂದು ಅಂದಾಜುಮಾಡಲಾಗಿದೆ.
RMI,ಬ್ಯಾಲೆನ್ಸ್-ಆಫ್-ಸಿಸ್ಟಮ್ (BoS) ಅಂಶಗಳನ್ನು ಅನುಸರಿಸಿ, ಇವು ಮೈಕ್ರೋಇನ್ವರ್ಟರ್ ರಹಿತ ಸೌರ ಫಲಕಗಳ ಘಟಕರಹಿತ ವೆಚ್ಚವಾಗಿದ್ದು,(ವೈರಿಂಗ್,ಇನ್ವರ್ಟರ್‌ಗಳು,ರ‌್ಯಾಂಕಿಂಗ್ ವ್ಯವಸ್ಥೆಗಳು ಮತ್ತು ವಿವಿಧ ಬಿಡಿಭಾಗಗಳು)ಅಳವಡಿಕೆಗಳ ಒಟ್ಟು ವೆಚ್ಚದ ಅರ್ಧದಷ್ಟು ತುಂಬುತ್ತದೆ. ಅಲ್ಲದೇ ಪ್ರಮಾಣಕ್ಕನುಸಾರ ತಂತ್ರಜ್ಞಾನಗಳು ಬೃಹತ್ ಪ್ರಮಾಣದಲ್ಲಿ ಸೌರ ಫಲಕಗಳನ್ನು ಅಳವಡಿಸಲು ಪ್ರೋತ್ಸಾಹಿಸುವ ಮೂಲಕ ಪ್ರಮಾಣಾನುಗುಣ ಉಳಿತಾಯವನ್ನು ಒದಗಿಸುತ್ತದೆ.
ಟ್ರಾಕರ್ಸ್
ಸೋಲಾರ್ ಟ್ರಾಕರ್ಸ್ ಪ್ರತಿ ಫಲಕಕ್ಕೆ ಉತ್ಪತ್ತಿಯಾಗುವ ಶಕ್ತಿಯ ಪ್ರಮಾಣವನ್ನು ಹೆಚ್ಚಿಸುತ್ತದೆ.
ಸ್ಥಿರಗೊಳಿಸಿದ ರ‌್ಯಾಕ್ಸ್
ಸೂರ್ಯ ಆಕಾಶದಲ್ಲಿ ಚಲಿಸುತ್ತಿದ್ದಂತೆ ಸ್ಥಿರ ರ‌‌್ಯಾಕ್‌ಗಳು ಫಲಕಗಳನ್ನು ಏಕೈಕ ಸ್ಥಳದಲ್ಲಿ ಹಿಡಿದಿಡುತ್ತದೆ.
ಸ್ಥಿರ ರ‌‌್ಯಾಕ್ ಫಲಕವನ್ನು ಹಿಡಿದಿಡುವ ದಿಕ್ಕಿನಲ್ಲಿ ಕೋನವನ್ನು ಸ್ಥಾಪಿಸುತ್ತದೆ. ವಾಲುವ ಕೋನಗಳು ಅಳವಡಿಸುವ ಉಪಕರಣಗಳ ಅಕ್ಷಾಂಶಕ್ಕೆ ಸಮನಾಗಿರುವುದು ಸಾಮಾನ್ಯವಾಗಿದೆ.
ಪ್ರಮಾಣಕ
ಪ್ರಮಾಣಕಗಳನ್ನು ಸಾಮಾನ್ಯವಾಗಿ ದ್ಯುತಿವಿದ್ಯುಜ್ಜನಕ ಫಲಕಗಳಲ್ಲಿ ಬಳಸಲಾಗುತ್ತದೆ:
ದ್ಯುತಿವಿದ್ಯುಜ್ಜನಕ ಘಟಕಗಳೊಡನೆ ಸಾಧನಗಳು
ಸೌರ ಫಲಕಗಳನ್ನು ಒಳಗೊಂಡ ವಿದ್ಯುತ್ ಸಾಧನಗಳು:
ಲೂಯಿಸಿಯಾನ
ಲೂಯಿಸಿಯಾನ  ( ಅಥವಾ ; État de Louisiane, ; ಲೂಯಿಸಿಯಾನ ಕ್ರೆಒಲೇ: ಲೇಟ ಡೆ ಲ ಲ್ವಿಜ್ಯನ್) ಎಂಬುದು ಅಮೇರಿಕ ಸಂಯುಕ್ತ ಸಂಸ್ಥಾನದ ದಕ್ಷಿಣ ಭಾಗದಲ್ಲಿ ನೆಲೆಯಾಗಿರುವ ಒಂದು ರಾಜ್ಯ. ಬೇಟನ್ ರೂಜ್ ಇದರ ರಾಜಧಾನಿಯಾಗಿದ್ದು ನ್ಯೂ ಆರ್ಲಿಯನ್ಸ್ ಲೂಯಿಸಿಯಾನಾದ ಅತ್ಯಂತ ದೊಡ್ಡ ನಗರವೆನಿಸಿದೆ. ಪ್ಯಾರಿಷ್ ಎಂದು ಕರೆಯಲ್ಪಡುವ ರಾಜಕೀಯ ಉಪವಿಭಾಗಗಳನ್ನು ಹೊಂದಿರುವ U.S.ನ ಏಕೈಕ ರಾಜ್ಯ ಲೂಯಿಸಿಯಾನ, ಈ ಪ್ಯಾರಿಷ್ ಗಳು ಕೌಂಟಿಗಳಿಗೆ ಸಮಾನಾಂತರವಾದ ಸ್ಥಳೀಯ ಆಡಳಿತವನ್ನು ನಡೆಸುತ್ತವೆ. ಸಂಖ್ಯಾ ದೃಷ್ಟಿಯಿಂದ ಜೆಫ್ಫೆರ್ಸನ್ ಪ್ಯಾರಿಷ್ ಅತ್ಯಂತ ದೊಡ್ಡ ಜಿಲ್ಲೆ(ಪ್ಯಾರಿಷ್) ಎನಿಸಿಕೊಂಡರೆ, ಕ್ಯಾಮೆರೋನ್ ಪ್ಯಾರಿಷ್ ಅತ್ಯಂತ ವಿಸ್ತಾರವಾದ ಭೂಪ್ರದೇಶವನ್ನು ಹೊಂದಿದೆ.
ಪದ ವ್ಯುತ್ಪತ್ತಿ
ಲೂಯಿಸಿಯಾನ ಎಂಬ ಹೆಸರನ್ನು, 1643–1715ವರೆಗೂ ಫ್ರಾನ್ಸ್ ನ ರಾಜನಾಗಿದ್ದ ಲೂಯಿಸ್ XIV ಮೇಲೆ ಹೆಸರಿಸಲಾಗಿದೆ. ರೆನೆ-ರಾಬರ್ಟ್ ಕೆವ್ಯಾಲಿಯರ್, ಸಿಯಯೂರ್ ಡೆ ಲಾ ಸಲ್ಲೆ ಮಿಸ್ಸಿಸ್ಸಿಪ್ಪಿ ನದಿಯ ಖಾಲಿ ಭೂಪ್ರದೇಶದ ಮೇಲೆ ಫ್ರಾನ್ಸ್‌‍ ಹಕ್ಕನ್ನು ಪ್ರತಿಪಾದಿಸುತ್ತಾನೆ. ಇದಕ್ಕೆ ಅವನು ಲಾ ಲೂಯಿಸಿಯಾನ  ಎಂದು ಕರೆಯುತ್ತಾನೆ, ಇದು "ಲ್ಯಾಂಡ್ ಆಫ್ ಲೂಯಿಸ್"(ಲೂಯಿಸ್ ನ ಭೂಮಿ)ಎಂಬ ಅರ್ಥವನ್ನು ನೀಡುತ್ತದೆ. ಲೂಯಿಸಿಯಾನ ಮೆಕ್ಸಿಕನ್ ಸಾಮ್ರಾಜ್ಯದ  ನ್ಯೂ ಮೆಕ್ಸಿಕೊ ಪ್ರಾಂತ್ಯದ ಭಾಗವೂ ಸಹ ಆಗಿತ್ತು. ಒಂದೊಮ್ಮೆ ಅಮೇರಿಕ ಸಂಯುಕ್ತ ಸಂಸ್ಥಾನದ ಭಾಗವಾಗಿದ್ದ ಲೂಯಿಸಿಯಾನ ಭೂಪ್ರದೇಶವು ಇಂದಿನ ನ್ಯೂ ಆರ್ಲಿಯನ್ಸ್ ನ ಉತ್ತರಭಾಗದಿಂದ ಹಿಡಿದು ಕೆನಡಾದ ಗಡಿಯವರೆಗೂ ವಿಸ್ತರಿಸಿತ್ತು.
ಭೌಗೋಳಿಕ
thumb|ಲೂಯಿಸಿಯಾನ ರಾಜ್ಯದ ನಕ್ಷೆ
thumb|ಲೂಯಿಸಿಯಾನದ ತೇವದ ಭೂಮಿಯ ಆವಾಸಸ್ಥಾನಗಳ ವೈಮಾನಿಕ ದೃಶ್ಯ.
ಸ್ಥಳಾಕೃತಿ ವಿವರಣೆ
ಲೂಯಿಸಿಯಾನ ರಾಜ್ಯವನ್ನು ಟೆಕ್ಸಾಸ್ ರಾಜ್ಯವು ಪಶ್ಚಿಮದಿಂದ ಅರ್ಕನ್ಸಾಸ್ ರಾಜ್ಯವು ಉತ್ತರದಿಂದ; ಮಿಸ್ಸಿಸ್ಸಿಪ್ಪಿ ರಾಜ್ಯವು ಪೂರ್ವದಿಂದ; ಹಾಗು ಗಲ್ಫ್ ಆಫ್ ಮೆಕ್ಸಿಕೋ ದಕ್ಷಿಣ ಭಾಗದಿಂದ ಸುತ್ತುವರೆದಿದೆ.
ರಾಜ್ಯದ ಭೂಮೇಲ್ಮೈಯನ್ನು ಎರಡು ಭಾಗಗಳಾಗಿ ಸರಿಯಾಗಿ ವಿಂಗಡಿಸಬಹುದಾಗಿದೆ, ಎತ್ತರದ-ನೆಲ ಪ್ರದೇಶ ಹಾಗು ಮೆಕ್ಕಲು ಮಣ್ಣಿನ ಪ್ರದೇಶ. ಮೆಕ್ಕಲು ಮಣ್ಣಿನ ಪ್ರದೇಶವು ತಗ್ಗಾದ ಜೌಗು ಪ್ರದೇಶ, ಕರಾವಳಿ ಜವುಗು ಭೂಮಿ ಹಾಗು ಕಡಲತೀರಗಳ ಜೊತೆಯಲ್ಲಿ 20,000 ಚದರ ಮೈಲುಗಳಷ್ಟು(52,000 km²) ಆವರಿಸಲ್ಪಟ್ಟ ಬ್ಯಾರಿಯರ್ ದ್ವೀಪ(ತೀರಕ್ಕೆ ಸಮಾನಾಂತರವಾಗಿ ಹರಡಿದ ಮರಳಿನ ದ್ವೀಪಗಳು)ಗಳನ್ನು ಒಳಗೊಂಡಿದೆ. ಈ ಪ್ರದೇಶವು ಪ್ರಮುಖವಾಗಿ ಗಲ್ಫ್ ಆಫ್ ಮೆಕ್ಸಿಕೋ ಹಾಗು ಮಿಸ್ಸಿಸ್ಸಿಪ್ಪಿ ನದಿಯ ಪ್ರದೇಶದಲ್ಲಿ ನೆಲೆಯಾಗಿದೆ, ಇದು ರಾಜ್ಯದಲ್ಲಿ ಉತ್ತರದಿಂದ ದಕ್ಷಿಣಕ್ಕೆ ಸುಮಾರು 600 ಮೈಲುಗಳ ಅಂತರಕ್ಕೆ ಹಾದು ಹೋಗುತ್ತದೆ (1,000 km) ಹಾಗು ಗಲ್ಫ್ ಆಫ್ ಮೆಕ್ಸಿಕೋ ರೆಡ್ ರಿವರ್; ಒವಚಿತ ರಿವರ್ ಹಾಗು ಅದರ ಉಪನದಿಗಳು ಹಾಗು ಇತರ ಸಣ್ಣ ನದಿಗಳಲ್ಲಿ ಬರಿದಾಗುತ್ತದೆ. (ಇದರಲ್ಲಿ ಕೆಲವನ್ನು ಬೈಊ(ಜೌಗಿನಲ್ಲಿ ಹರಿಯುವ ನದಿಯ ಕವಲು) ಎಂದು ಕರೆಯಲಾಗುತ್ತದೆ). ಮಿಸ್ಸಿಸ್ಸಿಪ್ಪಿ ನದಿ ಪ್ರದೇಶದ ಜೊತೆಗೆ ಮೆಕ್ಕಲು ಮಣ್ಣಿನ ಪ್ರದೇಶದ ವಿಸ್ತಾರವು 10 ರಿಂದ 60 ಮೈಲುಗಳಿವೆ (15 ರಿಂದ 100 ಕೀ.), ಜೊತೆಗೆ ಇತರ ನದಿಗಳಲ್ಲಿ ಮೆಕ್ಕಲು ಮಣ್ಣಿನ ಪ್ರದೇಶವು ಸರಾಸರಿ ಸುಮಾರು 10 ಮೈಲುಗಳು (15 ಕೀ.)ಹರಡಿಕೊಂಡಿದೆ. ಮಿಸ್ಸಿಸ್ಸಿಪ್ಪಿ ನದಿಯು ತನ್ನದೇ ನಿಕ್ಷೇಪಗಳಿಂದ ರೂಪುಗೊಂಡ ನೈಸರ್ಗಿಕ ಒಡ್ಡಿನ ಉದ್ದಕ್ಕೂ ಹರಿಯುತ್ತದೆ (ಇದು ಲೆವೀ ಎಂಬ ಹೆಸರಿನಿಂದ ಪರಿಚಿತವಾಗಿದೆ), ಇದರಿಂದ ಭೂಮಿಯು ತಗ್ಗಾದ ಜೌಗು ಪ್ರದೇಶದೆಡೆಗೆ ಸರಾಸರಿ ಮೈಲಿಗೆ ಆರು ಅಡಿಗೂ (3 m/km) ಹೆಚ್ಚಾಗಿ ಕುಸಿಯುತ್ತದೆ. ಮೆಕ್ಕಲು ಮಣ್ಣಿನ ಪ್ರದೇಶಗಳು ಇತರ ಸಣ್ಣ ನದಿಗಳ ಜೊತೆಯಲ್ಲಿ ಸದೃಶವಾದ ಲಕ್ಷಣಗಳನ್ನು ಪ್ರದರ್ಶಿಸುತ್ತವೆ.
ಎತ್ತರದ ಪ್ರದೇಶಗಳು ಹಾಗು ರಾಜ್ಯದ ಉತ್ತರ ಮತ್ತು ವಾಯವ್ಯ ಭಾಗಕ್ಕೆ ಹೊಂದಿಕೊಂಡಂತಿರುವ ಬೆಟ್ಟದ ಪ್ರದೇಶಗಳು 25,000 ಚದರ ಮೈಲಿಗಳಿಗೂ (65,000 km²) ಅಧಿಕ ಪ್ರದೇಶವನ್ನು ಹೊಂದಿದೆ. ಇವುಗಳು ಹುಲ್ಲುಗಾವಲು ಹಾಗು ಕಾಡುಪ್ರದೇಶವನ್ನು ಒಳಗೊಂಡಿದೆ. ಸಮುದ್ರ ಮಟ್ಟಕ್ಕೂ ಮೇಲ್ಪಟ್ಟ ಎತ್ತರದ ಪ್ರದೇಶ ತೀರದಲ್ಲಿ 10 ಅಡಿಯಿಂದ(3ಮೀ.) ಹಿಡಿದು ಹುಲ್ಲುಗಾವಲು ಹಾಗು ಮೆಕ್ಕಲು ಮಣ್ಣಿನ ಪ್ರದೇಶಗಳ ಜೌಗು ಭೂಮಿಯಲ್ಲಿ 50 ಹಾಗು 60 ಅಡಿಯಷ್ಟು (15–18 ಮೀ) ಹೊಂದಿರುತ್ತದೆ. ಎತ್ತರದ ಪ್ರದೇಶಗಳು ಹಾಗು ಪರ್ವತಗಳಲ್ಲಿ, ಮೇಲ್ಮಟ್ಟಗಳು ಡ್ರಿಸ್ಕಿಲ್ ಪರ್ವತದಷ್ಟಿರುತ್ತದೆ, ಇದು ಸಮುದ್ರ ಮಟ್ಟಕ್ಕಿಂತ ಮೇಲೆ ಕೇವಲ 535 ಅಡಿ (163 ಮೀ) ಎತ್ತರದಲ್ಲಿರುವ ರಾಜ್ಯದ ಅತ್ಯಂತ ಎತ್ತರದ ಸ್ಥಳ. ಇತರ ಎರಡು ರಾಜ್ಯಗಳಾದ ಫ್ಲೋರಿಡಾ ಹಾಗು ಡೆಲವಾರೆ, ಲೂಯಿಸಿಯಾನ ರಾಜ್ಯಕ್ಕಿಂತ ಭೌಗೋಳಿಕವಾಗಿ ಕೆಳಪ್ರದೇಶದಲ್ಲಿದೆ.
ಈಗಾಗಲೇ ಹೆಸರಿಸಲಾದಂತಹ ಸಂಚಾರ ಯೋಗ್ಯವಾದ ಜಲಮಾರ್ಗಗಳ ಜೊತೆಯಲ್ಲಿ, ಪಶ್ಚಿಮ ಸೀಮೆಯನ್ನು ರೂಪಿಸುವ ಸಬಿನೆ (ಸಹ-BEAN) ಹಾಗು ಪೂರ್ವ ಸೀಮೆಯನ್ನು ರೂಪಿಸುವ ಪರ್ಲ್ ಜಲಮಾರ್ಗಗಳಿವೆ; ಕ್ಯಾಲ್ಕಾಸಿಯು(KAL-ಕಾಹ್-ಶೂ), ಮರ್ಮೆನ್ಟಾವು, ವರ್ಮಿಲಿಯನ್, ಬೇಊ ತೆಚೆ, ಅಟ್ಚಫಾಲಯ, ಬಿಯುಫ್(ಬೆಫ್ಫ್), ಬೇಊ ಲಾಫೊರ್ಚೆ, ಕೊರ್ಟಬ್ಲೆಯೂ, ಬ್ಲೇಊ ಡ'ಅರ್ಬೋನ್ನೇ, ಮಕಾನ್, ಟೆನ್ಸಾಸ್(TEN-ಸಾ), ಅಮಿಟೆ ನದಿ, ಚೆಫಂಕ್ಟೆ (CHA-ಫುನ್ಕ್-ಟ), ಟಿಕ್ಫಾ, ನಟಲ್ಬನಿ ಹಾಗು ಇತರ ಹಲವು ಸಣ್ಣ ನದಿಗಳನ್ನು ಒಳಗೊಂಡಿದೆ. ಇದು ಸಂಚಾರ ಯೋಗ್ಯ ಜಲಮಾರ್ಗಗಳ ಸ್ವಾಭಾವಿಕ ವ್ಯವಸ್ಥೆಯಿಂದ ರಚಿತವಾಗಿರುವುದರ ಜೊತೆಗೆ,ಒಟ್ಟು 4000 miಕ್ಕಿಂತಲೂ ವಿಸ್ತಾರವನ್ನು ಹೊಂದಿದೆ. ಈ ಜಲಮಾರ್ಗಗಳು ರಾಷ್ಟ್ರದ ಇತರ ಯಾವುದೇ ರಾಜ್ಯಕ್ಕಿಂತ ಅಸಮವಾಗಿದೆ. ರಾಜ್ಯದಲ್ಲಿ 1,060 ಚದರ ಮೈಲುಗಳ (2,745 km²) ಭೂಮಿಯನ್ನು ಸುತ್ತುವರಿದ ಕೊಲ್ಲಿಗಳಿವೆ; 1,700 ಚದರ ಮೈಲುಗಳ (4,400 km²) ಒಳನಾಡಿನ ಸರೋವರಗಳು; ಹಾಗು 500 ಚದರ ಮೈಲುಗಳಿಗೂ ಅಧಿಕ ಒಂದು ನದಿ ಮೇಲ್ಮೈಯನ್ನು ಹೊಂದಿದೆ (1,300 km²).
ರಾಜ್ಯವು ಗಲ್ಫ್ ಆಫ್ ಮೆಕ್ಸಿಕೋದ ಇನ್ನರ್ ಕಾಂಟಿನೆಂಟಲ್ ಶೆಲ್ಫ್ನ ಸರಾಸರಿ 3-ಮೈಲಿ-ವಿಸ್ತಾರದ ಸಬ್ ಸೀ ಭೂಮಿಯ ರಾಜಕೀಯ ಆಡಳಿತ ವ್ಯಾಪ್ತಿಯನ್ನು ಹೊಂದಿದೆ. ಅಮೇರಿಕ ಸಂಯುಕ್ತ ಸಂಸ್ಥಾನದ ರಾಜಕೀಯ ಭೌಗೋಳಿಕತೆಯ ಒಂದು ವೈಶಿಷ್ಟ್ಯತೆಯ ಮೂಲಕ, 9-ಮೈಲಿ-ವಿಸ್ತಾರದ ಆಡಳಿತ ವ್ಯಾಪ್ತಿ ಹೊಂದಿರುವ ಸಮೀಪದ ರಾಜ್ಯಗಳಾದ ಟೆಕ್ಸಾಸ್ ಹಾಗು ಫ್ಲೋರಿಡಾಗೆ ಹೋಲಿಸಿದರೆ ಒಟ್ಟಾರೆ ಕಡಿಮೆಯಿದೆ. ಈ ರಾಜ್ಯಗಳೂ ಸಹ ಲೂಯಿಸಿಯಾನದ ಮಾದರಿಯಲ್ಲಿ ವ್ಯಾಪಕ ಗಲ್ಫ್ ಕಡಲಂಚುಗಳನ್ನು ಹೊಂದಿದೆ.
ವಾಯುಗುಣ
ರಾಜ್ಯದ ದಕ್ಷಿಣ ಭಾಗದಲ್ಲಿ ಚಳಿಗಾಲದಲ್ಲಿ ಬೆಚ್ಚನೆಯ ಉಷ್ಣಾಂಶವಿರುತ್ತದೆ. ನ್ಯೂ ಆರ್ಲ್ಲಿಯನ್ಸ್, ಬೇಟನ್ ರೂಜ್, ಲೂಯಿಸಿಯಾನದ ಉಳಿದ ದಕ್ಷಿಣ ಭಾಗಗಳು ಹಾಗು ಗಲ್ಫ್ ಆಫ್ ಮೆಕ್ಸಿಕೋ ಗರಿಷ್ಠ ತಾಪಮಾನವು, ಸರಾಸರಿ 66 °F (19 °C)ರಷ್ಟು ಇರುತ್ತದೆ. ರಾಜ್ಯದ ಉತ್ತರ ಭಾಗವು ಚಳಿಗಾಲದಲ್ಲಿ ಸ್ವಲ್ಪ ತಂಪು ವಾತಾವರಣವನ್ನು ಹೊಂದಿದ್ದು ಗರಿಷ್ಠ ಸರಾಸರಿ 59 °F (15 °C)ರಷ್ಟು ತಾಪಮಾನ ಹೊಂದಿರುತ್ತದೆ. ಚಳಿಗಾಲದ ರಾತ್ರಿಗಳಲ್ಲಿ ಕನಿಷ್ಠ ತಾಪಮಾನ ರಾಜ್ಯದಾದ್ಯಂತ ಘನೀಭವಿಸುವ ತಾಪಮಾನಕ್ಕಿಂತ ಹೆಚ್ಚಿದ್ದು, ಗಲ್ಫ್ ನ ಸಮೀಪ ಸರಾಸರಿ ಸರಾಸರಿ 46 °F (8 °C)ರಷ್ಟಿರುತ್ತದೆ ಹಾಗೂ ಚಳಿಗಾಲದಲ್ಲಿ ಸರಾಸರಿ 37 °F (3 °C)ರಷ್ಟು ಕನಿಷ್ಠ ತಾಪಮಾನವು ರಾಜ್ಯದ ಉತ್ತರ ಭಾಗದಲ್ಲಿ ಕಂಡುಬರುತ್ತದೆ. ಲೂಯಿಸಿಯಾನ ರಾಜ್ಯವು ಶೀತಮುಖಗಳನ್ನು(ಮುಂದಕ್ಕೆ ಸರಿಯುವ ತಂಗಾಳಿಯ ಮುಂಭಾಗ) ಹೊಂದಿರುತ್ತದೆ, ಇದರ ಪರಿಣಾಮವಾಗಿ ರಾಜ್ಯದ ಉತ್ತರ ಭಾಗದಲ್ಲಿ ತಾಪಮಾನವು ಸಾಧಾರಣವಾಗಿ 20 °F (-8 °C)ರಷ್ಟು ಕಡಿಮೆ ಕುಸಿಯುತ್ತದೆ, ಆದರೆ ಈ ಪರಿಸ್ಥಿತಿಯು ರಾಜ್ಯದ ದಕ್ಷಿಣ ಭಾಗದಲ್ಲಿ ಸಂಭವಿಸುವುದಿಲ್ಲ. ಗಲ್ಫ್ ಆಫ್ ಮೆಕ್ಸಿಕೋ ಸಮೀಪ ಹಿಮವು ಸಾಮಾನ್ಯವಾಗಿ ಕಂಡುಬರುವುದಿಲ್ಲ.ಆದರೂ ರಾಜ್ಯದ ಉತ್ತರಭಾಗಗಳಲ್ಲಿ ವಾರ್ಷಿಕ ಒಂದರಿಂದ ಮೂರು ಹಿಮಪಾತಗಳನ್ನು ನಿರೀಕ್ಷಿಸಬಹುದು.ಉತ್ತರಾಭಿಮುಖವಾಗಿ ಇದರ ಸಂಖ್ಯೆ ಅಧಿಕವಾಗಿರುತ್ತದೆ.
ಲೂಯಿಸಿಯಾನ ರಾಜ್ಯವು ಸಾಮಾನ್ಯವಾಗಿ ಉಷ್ಣವಲಯದ ಚಂಡಮಾರುತಗಳುಪ್ರಭಾವ ಬೀರುತ್ತವೆ ಜೊತೆಗೆ ಪ್ರಮುಖ ತೂಫಾನುಗಳ ಅಪ್ಪಳಿಸುವಿಕೆಗೆ ತೀವ್ರತರವಾಗಿ ಗುರಿಯಾಗುತ್ತವೆ, ವಿಶೇಷವಾಗಿ ನ್ಯೂ ಆರ್ಲಿಯಾನ್ಸ್ ಹಾಗು ಅದರ ಸುತ್ತಮುತ್ತಲ ತಗ್ಗು ಪ್ರದೇಶಗಳು ಇಂತಹ ಚಂಡಮಾರುತಗಳಿಗೆ ಬಲಿಯಾಗುತ್ತವೆ. ಹಲವು ಬೇಊಗಳು, ಜವುಗು ಭೂಮಿಗಳು ಹಾಗು ಕಡಲಚಾಚುಗಳಂತಹ ವಿಶಿಷ್ಟ ಭೌಗೋಳಿಕತೆ ಲಕ್ಷಣಗಳು ಚಂಡಮಾರುತಗಳನ್ನು ವಿನಾಶಕಾರಿಯಾಗಿಸುತ್ತದೆ. ವಿಶೇಷವಾಗಿ ಬೇಸಿಗೆಯಲ್ಲಿ ಪ್ರದೇಶವು ಗುಡುಗುಸಿಡಿಲಿನ ಮಳೆಗೆ ಗುರಿಯಾಗುತ್ತದೆ. ಸಂಪೂರ್ಣ ರಾಜ್ಯವು ವಾರ್ಷಿಕ ಸರಾಸರಿ 60 ದಿನಗಳ ಗುಡುಗುಸಿಡಿಲಿನ ಮಳೆಗೆ ಗುರಿಯಾಗುತ್ತದೆ, ಇದು ಫ್ಲೋರಿಡಾ ರಾಜ್ಯವನ್ನು ಹೊರತುಪಡಿಸಿ ಯಾವುದೇ ರಾಜ್ಯಕ್ಕಿಂತ ಅಧಿಕವಾಗಿದೆ. ಲೂಯಿಸಿಯಾನ ದಲ್ಲಿ ವಾರ್ಷಿಕವಾಗಿ ಸರಾಸರಿ 27 ಬಿರುಗಾಳಿ ಮಳೆಯು ಬಿದ್ದಿದೆ, ಪ್ರಸಕ್ತ 2010ರಲ್ಲಿ ಆಂಶಿಕವಾಗಿ ಬಿದ್ದಿದೆ. ಸಂಪೂರ್ಣವಾಗಿ ರಾಜ್ಯವು ಬಿರುಗಾಳಿ ಮಳೆಗೆ ಭೇದ್ಯವಾಗಿದೆ. ಇದರ ತೀವ್ರತೆಯು ರಾಜ್ಯದ ಉಳಿದ ಭಾಗಗಳಿಗಿಂತ ದಕ್ಷಿಣದಲ್ಲಿ ಸ್ವಲ್ಪಮಟ್ಟಿಗೆ ಕಡಿಮೆಯಿರುತ್ತದೆ. ರಾಜ್ಯದ ದಕ್ಷಿಣ ಭಾಗದಲ್ಲಿ ಬಿರುಗಾಳಿ ಮಳೆಯು ಜನವರಿಯಿಂದ ಮಾರ್ಚ್ ತಿಂಗಳಲ್ಲಿ ಸಾಮಾನ್ಯವಾಗಿದ್ದರೆ, ರಾಜ್ಯದ ಉತ್ತರ ಭಾಗದಲ್ಲಿ ಫೆಬ್ರವರಿಯಿಂದ ಮಾರ್ಚ್ ತಿಂಗಳವರೆಗೂ ಸಾಮಾನ್ಯವಾಗಿರುತ್ತದೆ.
ಅಮೆರಿಕ ಸಂಯುಕ್ತ ಸಂಸ್ಥಾನದ ಲೂಯಿಸಿಯಾನ ದ ದಕ್ಷಿಣ ಕರಾವಳಿ ತೀರವು ವಿಶ್ವದಲ್ಲಿ ಅತ್ಯಂತ ಶೀಘ್ರವಾಗಿ ಕಣ್ಮರೆಯಾಗುತ್ತಿರುವ ಪ್ರದೇಶಗಳಲ್ಲಿ ಒಂದೆನಿಸಿದೆ. ನೀರಿನ ಮಟ್ಟದ ಏರಿಕೆಯಿಂದಾಗಿ ರಾಜ್ಯವು 30 ಫುಟ್ಬಾಲ್ ಮೈದಾನಗಳಿಗೆ ಸಮನಾದ ಒಂದು ಭೂವಿಸ್ತಾರವನ್ನು ಪ್ರತಿ ದಿನವೂ ಕಳೆದುಕೊಳ್ಳುತ್ತಿದೆ. ಜೊತೆಗೆ ಸಮುದಾಯಗಳು ಕಣ್ಮರೆಯಾಗುತ್ತಿದ್ದಂತೆ, ಹೆಚ್ಚು ಹೆಚ್ಚು ಜನರು ಪ್ರದೇಶವನ್ನು ತೊರೆಯುತ್ತಿದ್ದಾರೆ.
ಚಂಡಮಾರುತಗಳು
ಚಂಡಮಾರುತದಿಂದ ಗಲ್ಫ್ ಪ್ರದೇಶದಲ್ಲಿ ಎರಡು ದಶಲಕ್ಷಕ್ಕೂ ಅಧಿಕ ಜನರು ನಿರ್ವಸಿತರಾದರೆಂದು ಅಂದಾಜಿಸಲಾಗಿದೆ, ಜೊತೆಗೆ ಲೂಯಿಸಿಯಾನ ಒಂದರಲ್ಲೇ 1,500 ಜನರು ಸಾವಪ್ಪಿದರು. ಒಂದು ಸಾರ್ವಜನಿಕ ಪ್ರತಿಭಟನೆಯು ಸ್ಥಳೀಯ, ರಾಜ್ಯ, ಹಾಗು ಫೆಡೆರಲ್ ಮಟ್ಟದ ಆಡಳಿತವನ್ನು ಟೀಕಿಸುವುದರ ಜೊತೆಗೆ ಇದಕ್ಕೆ ತಯಾರಿ ಹಾಗು ಪ್ರತಿಕ್ರಿಯೆ ಎರಡೂ ತ್ವರಿತವಾಗಿರಲಿಲ್ಲ ಅಥವಾ ಸಾಕಷ್ಟು ಮಟ್ಟದಲ್ಲಿರಲಿಲ್ಲ ಎಂದು ಉಲ್ಲೇಖಿಸಿತು.
ಭೂವಿಜ್ಞಾನ
ರಾಜ್ಯದ ಮೂಲ ಸ್ತರಶ್ರೇಣಿಯು ಕ್ರಿಟೇಷಿಯ ಅವಧಿಯದ್ದಾಗಿದೆ ಜೊತೆಗೆ ತೃತೀಯಕ ಹಾಗು ನವಜೀವಶಕ ನಂತರ ಹುಟ್ಟಿನ ಮೆಕ್ಕಲು ಮಣ್ಣಿನ ನಿಕ್ಷೇಪಗಳಿಂದ ಹರಡಿದೆ.ಲೂಯಿಸಿಯಾನದ ಒಂದು ದೊಡ್ಡ ಭಾಗವು ಮಿಸ್ಸಿಸ್ಸಿಪ್ಪಿ ನದಿಯಿಂದ ಸೃಷ್ಟಿ ಮತ್ತು ಉತ್ಪನ್ನವಾಗಿದೆ. ಇದು ಮೂಲತಃ ಸಮುದ್ರದ ಒಂದು ಕವಲಿನಿಂದ ಮುಚ್ಚಲ್ಲಟ್ಟಿತ್ತು. ಜೊತೆಗೆ ಮಹಾನದಿಯು ತಗ್ಗಾದ ಪ್ರದೇಶದವರೆಗೂ ಒಯ್ದ ಹೂಳಿನಿಂದಇದು ನಿರ್ಮಾಣಗೊಂಡಿದೆ.
ತೀರದ ಸಮೀಪದಲ್ಲಿ, ಹಲವಾರು ಉಪ್ಪಿನ ಗುಮ್ಮಟಗಳಿವೆ, ಇಲ್ಲಿ ಉಪ್ಪನ್ನು ತೆಗೆಯಲಾಗುತ್ತದೆ ಜೊತೆಗೆ ಇಲ್ಲಿ ಸಾಮಾನ್ಯವಾಗಿ ತೈಲದ ನಿಕ್ಷೇಪವು ಕಂಡು ಬರುತ್ತದೆ. ಉಪ್ಪಿನ ಗುಮ್ಮಟಗಳು ಉತ್ತರ ಲೂಯಿಸಿಯಾನ ದಲ್ಲೂ ಅಸ್ತಿತ್ವದಲ್ಲಿದೆ.
ಮಿಸ್ಸಿಸ್ಸಿಪ್ಪಿ ನದಿಯುದ್ದಕ್ಕೂ ಕೈಗೊಳ್ಳಲಾದಂತಹ ವ್ಯಾಪಕ ಪ್ರವಾಹ ನಿಯಂತ್ರಣಾ ಕ್ರಮಗಳು ಹಾಗು ನೈಸರ್ಗಿಕ ಇಳಿಮುಖ ಎರಡರಿಂದಲೂ, ಲೂಯಿಸಿಯಾನ ಕರಾವಳಿ ಭೂಪ್ರದೇಶವು ಈಗ ನಷ್ಟಕ್ಕೆ ಗುರಿಯಾಗಿದೆ. ಈ ವಿದ್ಯಮಾನಗಳನ್ನು ತಡೆಯುವ ಅಥವಾ ಬದಲಾಯಿಸುವ ರಾಜ್ಯ ಹಾಗು ಫೆಡರಲ್ ಸರ್ಕಾರಗಳ ಪ್ರಯತ್ನವು ಜಾರಿಯಲ್ಲಿದೆ; ಇತರ ವಿಷಯಗಳನ್ನು ಪರಿಶೋಧಿಸಲಾಗುತ್ತಿದೆ. ಆದಾಗ್ಯೂ, ಭರವಸೆ ಮೂಡಿಸಿದ ಸಂಗತಿಯೆಂದರೆ ಅಚಾಫಾಲಯ ನದಿಯು ಒಂದು ಹೊಸ ನದಿ ಮುಖಜ ಭೂಮಿಯನ್ನು ರಾಜ್ಯದ ದಕ್ಷಿಣ-ಕೇಂದ್ರ ಭಾಗದಲ್ಲಿ ಸೃಷ್ಟಿಸುತ್ತಿದೆ. ಈ ಕ್ರಿಯಾಶೀಲ ನದಿ ಮುಖಜ ಭೂಮಿಯ ಕರಾವಳಿ ಪ್ರದೇಶವು, ಮಿಸ್ಸಿಸ್ಸಿಪ್ಪಿ ನದಿಯು ಗಲ್ಫ್ ಗೆ ಒಂದು ಹೊಸ ದಾರಿಗೆ ಅನ್ವೇಷಿಸುತ್ತಿದೆ ಎಂಬುದನ್ನೂ ಸಹ ಸೂಚಿಸುತ್ತದೆ. ಆದರೆ ಸಾಂಪ್ರದಾಯಿಕ ಮಾರ್ಗದಲ್ಲೇ ನದಿಯನ್ನು ಹರಿಯಬಿಡಲು ಹಲವು ತಾಂತ್ರಿಕ ಪ್ರಯತ್ನ ನಡೆಸಲಾಗುತ್ತಿದೆ. ರಾಜ್ಯದ ಆರ್ಥಿಕತೆ ಹಾಗು ಶಿಪ್ಪಿಂಗ್(ನೌಕೋದ್ಯಮ) ಇದರ ಮೇಲೆ ಅವಲಂಬಿತವಾಗಿವೆ.
ಭೌಗೋಳಿಕ ಹಾಗೂ ಸಂಖ್ಯಾಶಾಸ್ತ್ರೀಯ ಪ್ರದೇಶಗಳು
ಲೂಯಿಸಿಯಾನ ವನ್ನು 64 ಪ್ಯಾರಿಷ್ ಗಳನ್ನಾಗಿ ವಿಂಗಡಿಸಲಾಗಿದೆ (ಇದು ಇತರ ಹಲವು ರಾಜ್ಯಗಳ ಕೌಂಟಿಗಳಿಗೆ ಸಮವಾಗಿದೆ). "ಪ್ಯಾರಿಷ್" ಎಂಬ ಪದವು ಲೂಯಿಸಿಯಾನಕ್ಕೆ ವಿಶಿಷ್ಟವಾಗಿರುವುದರ ಜೊತೆಗೆ ಅದರ ಫ್ರೆಂಚ್/ಸ್ಪಾನಿಷ್ ಪರಂಪರೆ ಇದಕ್ಕೆ ಕಾರಣವಾಗಿದೆ; ಪೌರ ಪ್ರಾಂತೀಯ ಸರ್ಕಾರಗಳ ಮೂಲ ಗಡಿಗೆರೆಗಳು ಸ್ಥಳೀಯ ರೋಮನ್ ಕ್ಯಾಥೊಲಿಕ್ಪ್ಯಾರಿಷ್‌ಗಳೊಂದಿಗೆ ಸಮ ವಿಸ್ತಾರವನ್ನು ಹೊಂದಿದ್ದವು.
ಸಂರಕ್ಷಿತ ಪ್ರದೇಶ
ಲೂಯಿಸಿಯಾನ ದಲ್ಲಿ ಮಾನವನ ಮಧ್ಯ ಪ್ರವೇಶವಿಲ್ಲದೆ ಹಲವಾರು ಹಂತಗಳಲ್ಲಿ ಸಂರಕ್ಷಿತಗೊಂಡ ಅಸಂಖ್ಯಾತ ಪ್ರದೇಶಗಳಿವೆ. ನ್ಯಾಷನಲ್ ಪಾರ್ಕ್ ಸರ್ವೀಸ್ ನಿವೇಶನಗಳು ಹಾಗು ಪ್ರದೇಶಗಳು ಹಾಗು ಯುನೈಟೆಡ್ ಸ್ಟೇಟ್ಸ್ ನ್ಯಾಷನಲ್ ಫಾರೆಸ್ಟ್ ಜೊತೆಯಲ್ಲಿ, ಲೂಯಿಸಿಯಾನ ರಾಜ್ಯ ಉದ್ಯಾನಗಳ ಹಾಗು ರಾಜ್ಯದುದ್ದಕ್ಕೂ ಮನೋರಂಜನಾ ಪ್ರದೇಶಗಳ ಒಂದು ವ್ಯವಸ್ಥೆಯನ್ನು ನಿರ್ವಹಿಸುತ್ತದೆ. ಲೂಯಿಸಿಯಾನ ಡಿಪಾರ್ಟ್ಮೆಂಟ್ ಆಫ್ ವೈಲ್ಡ್ ಲೈಫ್ ಅಂಡ್ ಫಿಷರೀಸ್ ನ ಆಡಳಿತ ನಿರ್ವಹಣೆಯಡಿಯಲ್ಲಿ ದಿ ಲೂಯಿಸಿಯಾನ ನ್ಯಾಚುರಲ್ ಅಂಡ್ ಸಿನಿಕ್ ರಿವರ್ಸ್ ಸಿಸ್ಟಂ ರಾಜ್ಯದಲ್ಲಿ ಒಂದು ಹಂತದವರೆಗೂ 48 ನದಿಗಳು, ಹೊಳೆಗಳು ಹಾಗು ಬೇಊಗಳನ್ನು ಸಂರಕ್ಷಿಸುತ್ತದೆ.
ರಾಷ್ಟ್ರೀಯ ಉದ್ಯಾನವನ ಸೇವೆ
ನ್ಯಾಷನಲ್ ಪಾರ್ಕ್ ಸರ್ವೀಸ್ ನಿರ್ವಹಿಸುವ, ಸಂರಕ್ಷಿಸುವ, ಅಥವಾ ಉಳಿದಂತೆ ಗುರುತಿಸಿರುವ ಐತಿಹಾಸಿಕ ಅಥವಾ ದೃಶ್ಯಾತ್ಮಕ ಪ್ರದೇಶಗಳಲ್ಲಿ: ಜೀನ್ ಲಾಫಿಟ್ಟೆ ನ್ಯಾಷನಲ್ ಹಿಸ್ಟಾರಿಕಲ್ ಪಾರ್ಕ್ ಅಂಡ್ ಪ್ರಿಸರ್ವ್, ಇದು ನ್ಯೂ ಆರ್ಲಿಯನ್ಸ್ ನಲ್ಲಿ ತನ್ನ ಪ್ರಮುಖ ಕಾರ್ಯಸ್ಥಾನವನ್ನು ಹೊಂದಿದ್ದು, St. ಬರ್ನಾರ್ಡ್ ಪ್ಯಾರಿಷ್, ಬರಟರಿಯ (ಕ್ರೌನ್ ಪಾಯಿಂಟ್), ಹಾಗು ಅಕ್ಯಾಡಿಯನ್ (ಲಾಫಾಯೆಟ್ಟೆ)ನಲ್ಲಿ ತನ್ನ ಶಾಖೆಗಳನ್ನು ಹೊಂದಿದೆ;
ರಾಜ್ಯದ ಉದ್ಯಾನವನಗಳು ಹಾಗು ಮನರಂಜನಾ ಪ್ರದೇಶಗಳು
ಲೂಯಿಸಿಯಾನ 19 ರಾಜ್ಯದ ಉದ್ಯಾನವನಗಳು, 16 ರಾಜ್ಯ ಐತಿಹಾಸಿಕ ಸ್ಥಳಗಳು ಹಾಗು ಒಂದು ರಾಜ್ಯ ಸಂರಕ್ಷಿತ ಪ್ರದೇಶದ ಒಂದು ವ್ಯವಸ್ಥೆಯನ್ನು ನಿರ್ವಹಿಸುತ್ತದೆ. ಲೂಯಿಸಿಯಾನ ಶ್ರೆವೆಪೋರ್ಟ್ ಹಾಗು ಮನ್ರೋಗೆ ಸಮೀಪದಲ್ಲಿರುವ ಹೈ ಡೆಲ್ಟ ಸಫಾರಿ ಪಾರ್ಕ್‌ಗೆ ನೆಲೆಯಾಗಿದೆ.
ಸಾರಿಗೆ ವ್ಯವಸ್ಥೆ
thumb|ಲೂಯಿಸಿಯಾನ ಸಮೀಪದ ನ್ಯೂ ಆರ್ಲಿಯನ್ಸ್ ನಲ್ಲಿರುವ ಇಂಟ್ರಾಕೋಸ್ಟಲ್ ಜಲಮಾರ್ಗ
ಅಮೇರಿಕ ಸಂಯುಕ್ತ ಸಂಸ್ಥಾನದ ಹೆದ್ದಾರಿಗಳು
{|
ಇಂಟ್ರಾಕೋಸ್ಟಲ್ ವಾಟರ್ ವೇ ವ್ಯಾಪಾರಿ ಸರಕುಗಳಾದ ಪೆಟ್ರೋಲಿಯಂ ಹಾಗು ಪೆಟ್ರೋಲಿಯಂ ಉತ್ಪನ್ನಗಳು, ಕೃಷಿ ಉತ್ಪನ್ನಗಳು, ಕಟ್ಟಡ ನಿರ್ಮಾಣ ಸಾಮಗ್ರಿಗಳು ಹಾಗು ತಯಾರಿಕಾ ಸಾಮಗ್ರಿಗಳನ್ನು ರವಾನಿಸುವ ಒಂದು ಬಹುಮುಖ್ಯ ಮಾರ್ಗವಾಗಿದೆ.
ಯುರೋಪಿಯನ್ನರ ಪರಿಶೋಧನೆ ಹಾಗು ವಸಾಹತುಗಾರಿಕೆ
thumb|ಲೂಯಿಸಿಯಾನದ ಪ್ರದೇಶಗಳು ಲೂಯಿಸಿಯಾನಕ್ಕೆ ಮೊದಲ ಬಾರಿಗೆ ಯುರೋಪಿಯನ್ ಪರಿಶೋಧಕರು 1528ರಲ್ಲಿ ಪಾನ್ಫಿಲೋ ಡೆ ನರ್ವಯೇಜ್ ನಾಯಕತ್ವದಲ್ಲಿ ನಡೆದ ಒಂದು ಸ್ಪಾನಿಷ್ ಯಾನದ ಮೂಲಕ ಮಿಸ್ಸಿಸ್ಸಿಪ್ಪಿ ನದಿಯ ಮುಖಭಾಗವನ್ನು ಪತ್ತೆಹಚ್ಚಿದರು. ಇಸವಿ 1542ರಲ್ಲಿ, ಹರ್ನಾನ್ಡೋ ಡೆ ಸೋಟೋರ ಯಾನವು ರಾಜ್ಯದ ಉತ್ತರ ಹಾಗು ಪಶ್ಚಿಮ ಭಾಗದುದ್ದಕ್ಕೂ ನಡೆಯಿತು (ಈ ಯಾನದಲ್ಲಿ ಕಾಡೋ ಹಾಗು ತುನಿಕ ಗುಂಪುಗಳನ್ನು ಸಂಧಿಸಿತು) ಹಾಗು ನಂತರ ಯಾನವು 1543ರಲ್ಲಿ ಮಿಸ್ಸಿಸ್ಸಿಪ್ಪಿ ನದಿಯಿಂದ ಗಲ್ಫ್ ಆಫ್ ಮೆಕ್ಸಿಕೋವರೆಗೂ ಮುಂದುವರೆಯಿತು. ನಂತರ ಲೂಯಿಸಿಯಾನ ಬಗ್ಗೆ ಸ್ಪಾನಿಷ್ ಆಸಕ್ತಿಯು ನಿಷ್ಕ್ರಿಯಗೊಂಡಿತು. ಕಳೆದ 17ನೇ ಶತಮಾನದ ಉತ್ತರಾರ್ಧದಲ್ಲಿ, ಸಾರ್ವಭೌಮತ್ವ, ಧಾರ್ಮಿಕ ಹಾಗು ವಾಣಿಜ್ಯ ಉದ್ದೇಶಗಳನ್ನು ಒಳಗೊಂಡ ಫ್ರೆಂಚ್ ಸಮುದ್ರಯಾನಗಳು, ಮಿಸ್ಸಿಸ್ಸಿಪ್ಪಿ ನದಿ ಹಾಗು ಗಲ್ಫ್ ಕೋಸ್ಟ್‌ನಲ್ಲಿ ತಮ್ಮ ಕಾಲ್ನೆಲೆಯನ್ನು ಸ್ಥಾಪಿಸಿದವು. ತಮ್ಮ ಮೊದಲ ವಸತಿ ಹೂಡಿಕೆಯೊಂದಿಗೆ, ಫ್ರಾನ್ಸ್ ಉತ್ತರ ಅಮೆರಿಕದ ವ್ಯಾಪಕ ಪ್ರದೇಶದ ಮೇಲೆ ಹಕ್ಕು ಸಾಧಿಸಿತು.ಜೊತೆಗೆ ಒಂದು ವಾಣಿಜ್ಯ ಸಾಮ್ರಾಜ್ಯವನ್ನು ಸ್ಥಾಪಿಸಲು ಮುಂದಾಗಿ, ಫ್ರೆಂಚ್ ರಾಷ್ಟ್ರವು ಗಲ್ಫ್ ಆಫ್ ಮೆಕ್ಸಿಕೋದಿಂದ ಕೆನಡಾದವರೆಗೂ ವಿಸ್ತರಿಸಿತು.
ಇಸವಿ 1682ರಲ್ಲಿ, ಫ್ರೆಂಚ್ ಪರಿಶೋಧಕ ರಾಬರ್ಟ್ ಕೆವ್ಯಾಲಿಯರ್ ಡೆ ಲಾ ಸಲ್ಲೇ ಲೂಯಿಸಿಯಾನ ಪ್ರದೇಶಕ್ಕೆ ಫ್ರಾನ್ಸ್ ನ ಕಿಂಗ್ ಲೂಯಿಸ್ XIV ಗೌರವಾರ್ಥವಾಗಿ ನಾಮಕರಣ ಮಾಡಿದ. ಮೊದಲ ಶಾಶ್ವತ ನೆಲೆಯಾದ, ಫೋರ್ಟ್ ಮೌರೆಪಾಸ್ (ಇಂದು ಈ ಪ್ರದೇಶವು ಬಿಲೋಕ್ಸಿ ಸಮೀಪ ಓಶಿಯನ್ ಸ್ಪ್ರಿಂಗ್ಸ್, ಮಿಸ್ಸಿಸ್ಸಿಪ್ಪಿಯಲ್ಲಿದೆ), 1699ರಲ್ಲಿ, ಕೆನಡಾದ ಫ್ರೆಂಚ್ ಮಿಲಿಟರಿ ಅಧಿಕಾರಿ ಪಿಯೆರ್ರೆ ಲೆ ಮೊಯ್ನೆ ಡ'ಐಬರ್ ವಿಲ್ಲೆ ಸ್ಥಾಪಿಸಿದ. ಅಷ್ಟರಲ್ಲಾಗಲೇ ಫ್ರೆಂಚರು ಮಿಸ್ಸಿಸ್ಸಿಪ್ಪಿಯ ನದಿಮುಖದ ವಸಾಹತು ಪ್ರದೇಶದಲ್ಲಿ ಒಂದು ಸಣ್ಣ ಕೋಟೆಯನ್ನು ನಿರ್ಮಿಸಿ ಅದಕ್ಕೆ ಲಾ ಬಲಿಸೆ(ಅಥವಾ ಲಾ ಬಲಿಜೆ) ಎಂದು ನಾಮಕರಣ ಮಾಡಿದರು, ಇದು ಫ್ರೆಂಚ್ ಭಾಷೆಯಲ್ಲಿ "ಕಡಲ ಗುರುತು" ಎಂಬ ಅರ್ಥವನ್ನು ನೀಡುತ್ತದೆ. ಸುಮಾರು 1721ರ ಹೊತ್ತಿಗೆ ಹಡಗುಗಳಿಗೆ ಮಾರ್ಗದರ್ಶಕವಾಗಿ ಬೆಳಕುಮನೆ-ಮಾದರಿಯ ವಿನ್ಯಾಸವನ್ನು ಮರದಲ್ಲಿ62 ft ನಿರ್ಮಿಸಿದರು.
ಲೂಯಿಸಿಯಾನ ದ ಫ್ರೆಂಚ್ ವಸಾಹತು ನೆಲೆಯು ಮಿಸ್ಸಿಸ್ಸಿಪ್ಪಿ ನದಿಯ ಎರಡೂ ಇಕ್ಕೆಲಗಳನ್ನು ಹಾಗು ಉತ್ತರ ಭಾಗದಿಂದ ಕೆನಡಾದ ಫ್ರೆಂಚ್ ಭೂಪ್ರದೇಶದವರೆಗೂ ಎಲ್ಲ ಭೂಮಿಯ ಮೇಲೆ ಹಕ್ಕು ಪ್ರತಿಪಾದಿಸಿತು. ಈ ಕೆಳಕಂಡ ರಾಜ್ಯಗಳು ಲೂಯಿಸಿಯಾನ ದ ಭಾಗವಾಗಿದ್ದವು: ಲೂಯಿಸಿಯಾನ, ಮಿಸ್ಸಿಸ್ಸಿಪ್ಪಿ, ಅರ್ಕನ್ಸಾಸ್, ಓಕ್ಲಹೋಮ, ಮಿಸ್ಸೌರಿ, ಕನ್ಸಾಸ್, ನೆಬ್ರಾಸ್ಕ, ಐಯೋವ, ಇಲ್ಲಿನಾಯಿಸ್, ಇಂಡಿಯಾನ, ಮಿಚಿಗನ್, ವಿಸ್ಕಾನ್ಸಿನ್, ಮಿನ್ನೇಸೋಟ, ಉತ್ತರ ಡಕೋಟ, ದಕ್ಷಿಣ ಡಕೋಟ.
ನಾಚಿಟೋಚೆಸ್ನ ವಸಾಹತು ನೆಲೆಯನ್ನು (ಇಂದಿನ ವಾಯವ್ಯ ಲೂಯಿಸಿಯಾನದ ರೆಡ್ ರಿವರ್‌ನಲ್ಲಿದೆ) ಲೂಯಿಸ್ ಜುಚೆರೆಯಾ ಡೆ St. ಡೆನಿಸ್ 1714ರಲ್ಲಿ ಸ್ಥಾಪನೆ ಮಾಡಿದ. ಇದು ಲೂಯಿಸಿಯಾನ ಪರ್ಚೇಸ್ ಭೂಪ್ರದೇಶಕ್ಕೆ ಅತ್ಯಂತ ಹಳೆಯ ಶಾಶ್ವತ ಯುರೋಪಿಯನ್ ವಸಾಹತು ನೆಲೆಯೆಂಬ ಸ್ಥಾನವನ್ನು ದಕ್ಕಿಸಿಕೊಟ್ಟಿತು. ಫ್ರೆಂಚ್ ವಸಾಹತು ನೆಲೆಯು ಎರಡು ಉದ್ದೇಶಗಳನ್ನು ಹೊಂದಿತ್ತು: ಟೆಕ್ಸಾಸ್ ನಲ್ಲಿರುವ ಸ್ಪಾನಿಷರೊಂದಿಗೆ ವ್ಯಾಪಾರವನ್ನು ಸ್ಥಾಪಿಸುವುದು, ಹಾಗು ಲೂಯಿಸಿಯಾನ ಸ್ಪಾನಿಷರ ಮುನ್ನಡೆಗಳನ್ನು ತಡೆಯುವುದು. ಇದಲ್ಲದೆ, ಓಲ್ಡ್ ಸ್ಯಾನ್ ಅಂಟೋನಿಯೋ ರಸ್ತೆಯ ಉತ್ತರ ಭಾಗದ ಅಂತಿಮ ನಿಲ್ದಾಣವು(ಕೆಲವೊಂದು ಬಾರಿ ಕಾಮಿನೋ ರಿಯಲ್, ಅಥವಾ ಕಿಂಗ್ಸ್ ಹೈವೇ ಎಂದು ಕರೆಯಲಾಗುತ್ತದೆ) ನಾಟ್ಚಿಟೋಚೆಸ್‌ನಲ್ಲಿತ್ತು. ವಸಾಹತು ನೆಲೆಯು ತ್ವರಿತವಾಗಿ ಒಂದು ಅಭಿವೃದ್ಧಿ ಹೊಂದಿದ ಬಂದರು ಹಾಗು ಕೂಡು ದಾರಿಗಳಾಯಿತು, ಇದು ನದಿಯ ಉದ್ದಕ್ಕೂ ವ್ಯಾಪಕವಾದ ಹತ್ತಿಯ ಪ್ರದೇಶದ ಸೃಷ್ಟಿಗೆ ನಾಂದಿಯಾಯಿತು. ಕಾಲಾನುಕ್ರಮದಲ್ಲಿ, ಪ್ಲಾನ್ಟರುಗಳು ದೊಡ್ಡ ಜಮೀನುಗಳನ್ನು ಅಭಿವೃದ್ಧಿ ಪಡಿಸುವುದರ ಜೊತೆಗೆ ಬೆಳವಣಿಗೆಯನ್ನು ಹೊಂದುತ್ತಿರುವ ಪಟ್ಟಣದಲ್ಲಿ ಸುಸಜ್ಜಿತ ಮನೆಗಳನ್ನು ನಿರ್ಮಾಣ ಮಾಡಿದರು, ಈ ಮಾದರಿಯು ನ್ಯೂ ಆರ್ಲಿಯನ್ಸ್ ಹಾಗು ಇತರ ಸ್ಥಳಗಳಲ್ಲಿ ಪುನರಾವರ್ತನೆಯಾಯಿತು. thumb|ಕಾಜುನ್ಸ್ ಎಂದು ಪರಿಚಿತರಾದ ಫ್ರೆಂಚ್ ಅಕಾಡಿಯನ್ಸ್, ದಕ್ಷಿಣ ಲೂಯಿಸಿಯಾನ ದ ಜೌಗು ಪ್ರದೇಶಗಳಲ್ಲಿ ನೆಲೆಗೊಂಡರು, ವಿಶೇಷವಾಗಿ ಅಟ್ಚಫಾಲಯ ಜಲಾನಯನ ಪ್ರದೇಶದಲ್ಲಿ ಬೀಡು ಬಿಟ್ಟರು. ಲೂಯಿಸಿಯಾನದ ಫ್ರೆಂಚ್ ವಸಾಹತು ನೆಲೆಗಳು ಮತ್ತಷ್ಟು ಪರಿಶೋಧನೆ ಹಾಗು ಹೊರವಸಾಹತುಗಳ ನಿರ್ಮಾಣಕ್ಕೆ ನೆರವು ನೀಡಿತು, ಇದನ್ನು ಮಿಸ್ಸಿಸ್ಸಿಪ್ಪಿ ನದಿಯ ದಂಡೆಯುದ್ದಕ್ಕೂ ಹಾಗು ಅದರ ಪ್ರಧಾನ ಉಪನದಿಗಳುದ್ದಕ್ಕೂ, ಲೂಯಿಸಿಯಾನ ದಿಂದ ಹಿಡಿದು ಇಂದಿನ St. ಲೂಯಿಸ್, ಮಿಸ್ಸೌರಿ ಸುತ್ತಲೂ ಇರುವ ದೂರದ ಉತ್ತರ ಭಾಗದ ಇಲ್ಲಿನಾಯಿಸ್ ಕಂಟ್ರಿ ಪ್ರದೇಶದಲ್ಲಿ ಕೇಂದ್ರೀಕರಿಸಲಾಗಿತ್ತು. ಇದನ್ನೂ ನೋಡಿ : ಅಮೆರಿಕನ್ನರ ಫ್ರೆಂಚ್ ವಸಾಹತು ನೆಲೆ
ಆರಂಭದಲ್ಲಿ ಅಲಬಾಮದ ಮೊಬೈಲ್, ಹಾಗು ಮಿಸ್ಸಿಸ್ಸಿಪ್ಪಿಯ ಬಿಲಾಕ್ಸಿ ವಸಾಹತಿನ ರಾಜಧಾನಿಯಾಗಿ ಕಾರ್ಯ ನಿರ್ವಹಿಸಿದ್ದವು. ವ್ಯಾಪಾರ ಹಾಗು ಮಿಲಿಟರಿ ಹಿತಾಸಕ್ತಿಯಿಂದ ಮಿಸ್ಸಿಸ್ಸಿಪ್ಪಿ ನದಿಯ ಪ್ರಾಮುಖ್ಯತೆಯನ್ನು ಗುರುತಿಸಿ, ಫ್ರಾನ್ಸ್ ನ್ಯೂ ಆರ್ಲಿಯನ್ಸ್ ನ್ನು 1722ರಲ್ಲಿ ಪೌರ ಹಾಗು ಮಿಲಿಟರಿ ಅಧಿಕಾರದ ಪ್ರಮುಖ ಕಾರ್ಯಸ್ಥಾನವನ್ನಾಗಿಸಿತು. ಅಲ್ಲಿಂದ ಅಮೆರಿಕ ಸಂಯುಕ್ತ ಸಂಸ್ಥಾನವು ಡಿಸೆಂಬರ್ 20, 1803ರಲ್ಲಿ ಲೂಯಿಸಿಯಾನ ಪರ್ಚೆಸ್ ನ ಭೂ ಪ್ರದೇಶವನ್ನು ಆಕ್ರಮಿಸುವವರೆಗೆ ಫ್ರಾನ್ಸ್ ಹಾಗು ಸ್ಪೇನ್ ಪ್ರದೇಶದ ವಸಾಹತು ಸಾಮ್ರಾಜ್ಯದ ಮೇಲೆ ತಮ್ಮ ನಿಯಂತ್ರಣವನ್ನು ಹೊಂದಿದ್ದವು.
ಇಸವಿ 1720ರಲ್ಲಿ, ಜರ್ಮನ್ ವಲಸೆಗಾರರು ಮಿಸ್ಸಿಸ್ಸಿಪ್ಪಿ ನದಿಯುದ್ದಕ್ಕೂ ಜರ್ಮನ್ ಕೋಸ್ಟ್ ಎಂದು ಕರೆಯಲ್ಪಡುವ ಪ್ರದೇಶದಲ್ಲಿ ನೆಲೆಗೊಂಡಿದ್ದರು.
ಫ್ರಾನ್ಸ್, ಉತ್ತರಅಮೆರಿಕದಲ್ಲಿ ಹೆಸರಾಗಿರುವ ಸೆವೆನ್ ಇಯರ್ಸ್ ವಾರ್ ನಲ್ಲಿ ಬ್ರಿಟನ್ ನ ವಿಜಯ ಅಥವಾ ಫ್ರೆಂಚ್ ಅಂಡ್ ಇಂಡಿಯನ್ ವಾರ್ ನಂತರ ಮಿಸ್ಸಿಸ್ಸಿಪ್ಪಿಯ ಪೂರ್ವಕ್ಕಿರುವ ಬಹುತೇಕ ಪ್ರದೇಶಗಳನ್ನು ಗ್ರೇಟ್ ಬ್ರಿಟನ್‌ಗೆ ಒಪ್ಪಿಸಿತು. ಇದು ನ್ಯೂ ಆರ್ಲಿಯನ್ಸ್ ಸುತ್ತಲಿನ ಪ್ರದೇಶವನ್ನು ಹಾಗು ಲೇಕ್ ಪಾಂಟ್ ಚಾರ್ಟ್ರೈನ್ ಸುತ್ತಲಿನ ಪ್ಯಾರಿಷ್‌ಗಳನ್ನು ಉಳಿಸಿಕೊಂಡಿತು. ಸೆವೆನ್ ಇಯರ್ಸ್ ವಾರ್ ನ ನಂತರ ಒಪ್ಪಂದವಾದ 1763ರ ಟ್ರೀಟಿ ಆಫ್ ಫಾಂಟೈನೆಬ್ಲೆಯುನಿಂದಾಗಿ ಲೂಯಿಸಿಯಾನ ದ ಉಳಿದ ಭಾಗವು ಸ್ಪೇನ್ ನ ವಸಾಹತು ನೆಲೆಯಾಯಿತು.
ಇಸವಿ 1765ರಲ್ಲಿ, ಸ್ಪಾನಿಷ್ ಅಧಿಕಾರಾವಧಿಯಲ್ಲಿ, ಅಕಾಡಿಯ (ಇದೇ ಇಂದಿನ ನ್ಯೂ ಬ್ರುನ್ಸ್ ವಿಕ್ಕ್ ನಲ್ಲಿರುವ ನೋವ ಸ್ಕಾಟಿಯ ಹಾಗು ಪ್ರಿನ್ಸ್ ಎಡ್ವರ್ಡ್ ಐಲ್ಯಾಂಡ್, ಕೆನಡಾ) ಪ್ರದೇಶದ ಹಲವಾರು ಸಾವಿರ ಫ್ರೆಂಚ್-ಮಾತನಾಡುವ ನಿರಾಶ್ರಿತರು, ಸೆವೆನ್ ಇಯರ್ಸ್ ವಾರ ನಂತರದ ಬ್ರಿಟಿಷರ ಉಚ್ಚಾಟನೆಯ ಪರಿಣಾಮವಾಗಿ ಲೂಯಿಸಿಯಾನಕ್ಕೆ ಬಂದು ನೆಲೆಸಿದರು. ಇವರು ಇಂದು ಅಕಾಡಿಯನ್ ಎಂದು ಕರೆಯಲ್ಪಡುವ ನೈಋತ್ಯ ಲೂಯಿಸಿಯಾನದಲ್ಲಿ ಮುಖ್ಯವಾಗಿ ನೆಲೆಸಿದರು. ಸ್ಪಾನಿಷರು, ಹೆಚ್ಚು ಕ್ಯಾಥೊಲಿಕ್ ವಸಾಹತುಗಾರರನ್ನು ಹೊಂದುವ ಉದ್ದೇಶದಿಂದ, ಅಕಾಡಿಯನ್ ನಿರಾಶ್ರಿತರನ್ನು ಸ್ವಾಗತಿಸಿದರು. ಕಾಜುನ್ ಗಳು ಈ ಅಕಾಡಿಯನ್ ನಿರಾಶ್ರಿತ ವಂಶಪರಂಪರೆಯವರು.
ಐಸಲ್‌ನೋಸ್ ಎಂದು ಕರೆಯಲ್ಪಡುವ ಸ್ಪಾನಿಷ್ ಕ್ಯಾನರಿ ಐಲ್ಯಾಂಡರ್ಸ್, 1778 ರಿಂದ 1783ರ ಸ್ಪಾನಿಷ್ ಆಳ್ವಿಕೆಯ ಅವಧಿಯಲ್ಲಿ ಸ್ಪೇನ್‌ನ ಕ್ಯಾನರಿ ದ್ವೀಪಗಳಿಂದ ಲೂಯಿಸಿಯಾನಕ್ಕೆ ವಲಸೆಬಂದರು.
ಇಸವಿ 1800ರಲ್ಲಿ, ಫ್ರಾನ್ಸ್ ನ ನೆಪೋಲಿಯನ್ ಬೊನಾಪಾರ್ಟೆ ಟ್ರೀಟಿ ಆಫ್ ಸ್ಯಾನ್ ಇಲ್ಡೆಫಾನ್ಸೋ ಒಪ್ಪಂದದ ಪರಿಣಾಮವಾಗಿ ಲೂಯಿಸಿಯಾನ ವನ್ನು ಸ್ಪೇನ್ ನಿಂದ ವಶಪಡಿಸಿಕೊಂಡ. ಈ ಒಪ್ಪಂದವನ್ನು ಎರಡು ವರ್ಷಗಳ ಕಾಲ ಗೌಪ್ಯವಾಗಿರಿಸಲಾಯಿತು.
ಗುಲಾಮಗಿರಿಯ ವಿಸ್ತರಣೆ
ಇಸವಿ 1709ರಲ್ಲಿ, ಫ್ರೆಂಚ್ ಬಂಡವಾಳಗಾರ ಅಂಟೋಯಿನೆ ಕ್ರೋಜಟ್, ಫ್ರೆಂಚ್ ಆಧಿಪತ್ಯದಲ್ಲಿದ್ದ ಲೂಯಿಸಿಯಾನದ ವ್ಯಾಪಾರದ ಏಕಸ್ವಾಮ್ಯತೆಯನ್ನು ಗಳಿಸಿಕೊಂಡ. ಇದು ಇಂದಿನ ಇಲ್ಲಿನಾಯಿಸ್ ನಿಂದ ಹಿಡಿದು ಗಲ್ಫ್ ಆಫ್ ಮೆಕ್ಸಿಕೋದವರೆಗೂ ವಿಸ್ತರಿಸಿತ್ತು. "ಈ ರಿಯಾಯಿತಿಯಿಂದಾಗಿ ಅವನು ಪ್ರತಿ ವರ್ಷವೂ ಆಫ್ರಿಕಾದಿಂದ ನಿಗ್ರೋಗಳನ್ನು ಸಾಗಿಸಿ ತರಲು ಅವಕಾಶ ಸಿಕ್ಕಿತು," ಇದನ್ನು ಬ್ರಿಟಿಶ್ ಇತಿಹಾಸಜ್ಞ ಹಗ್ ಥಾಮಸ್ ಉಲ್ಲೇಖಿಸುತ್ತಾರೆ.
ಫ್ರಾನ್ಸ್ 1803ರಲ್ಲಿ ಲೂಯಿಸಿಯಾನ ಭೂಪ್ರದೇಶವನ್ನು ಅಮೆರಿಕ ಸಂಯುಕ್ತ ಸಂಸ್ಥಾನಕ್ಕೆ ಬಿಟ್ಟುಕೊಟ್ಟಾಗ, ಗುಲಾಮ ಆಫ್ರಿಕನ್ನರನ್ನು ನೆರೆಯ ಮಿಸ್ಸಿಸ್ಸಿಪ್ಪಿಗೆ ಹೇಗೆ ಸುಲಭವಾಗಿ ಕರೆತರಲಾಯಿತೋ ಅದೇ ಮಾದರಿಯಲ್ಲಿ U.S. ಕಾನೂನಿಗೆ ವಿರುದ್ಧವಾಗಿದ್ದರೂ ಇಲ್ಲಿಗೂ ಕರೆತರಬಹುದೆಂದು ಅಂಗೀಕರಿಸಲಾಯಿತು. ಆದಾಗ್ಯೂ ಲೂಯಿಸಿಯಾನ ಹತ್ತೊಂಬತ್ತನೇ ಶತಮಾನದ ಆರಂಭದ ಹೊತ್ತಿಗೆ ಒಂದು ಸಣ್ಣ ಸಂಖ್ಯೆಯ ಗುಲಾಮರೊಂದಿಗೆ ಸಕ್ಕರೆಯ ಒಂದು ಸಣ್ಣ ಉತ್ಪಾದಕನೆನಿಸಿಕೊಂಡಿತ್ತು. ಆಫ್ರಿಕಾದಿಂದ ಗುಲಾಮರನ್ನು ದಕ್ಷಿಣ ಕ್ಯಾರೊಲಿನಗೆ ಸಾಗಿಸುವ ಮುಂಚೆ ಲೂಯಿಸಿಯಾನದಲ್ಲಿ ಮಾರಾಟ ಮಾಡಿದಾಗ,ತೋಟದ ಮಾಲೀಕರು ಖರೀದಿಸಿದ ನಂತರ, ಲೂಸಿಯಾ ದೊಡ್ಡ ಸಕ್ಕರೆ ಉತ್ಪಾದಕ ರಾಜ್ಯವೆನಿಸಿತು. ತೋಟದ ಒಡೆಯರು ತಮ್ಮ ಕಬ್ಬಿನ ಗದ್ದೆಗಳಲ್ಲಿ ಸೆರೆಹಿಡಿದ ಕಾರ್ಮಿಕರಿಗೆ ಹಣನೀಡದೇ ಜೀತದಾಳುಗಳಂತೆ ಬಲವಂತದಿಂದ ದುಡಿಸಿದರು. ಹೊಸದಾಗಿ ಸ್ವಾಧೀನಪಡಿಸಿಕೊಂಡ ಭೂಪ್ರದೇಶದಲ್ಲಿ ಗುಲಾಮಗಿರಿಯ ವಿರುದ್ಧ ಅಸ್ತಿತ್ವದಲ್ಲಿದ್ದ ಫೆಡರಲ್ ಕಾನೂನನ್ನು ವಿಧಿಸಲು ಅಮೆರಿಕ ಸಂಯುಕ್ತ ಸಂಸ್ಥಾನದ ಪ್ರತಿನಿಧಿ ಜೇಮ್ಸ್ ಹಿಲ್ ಹೌಸ್ ಹಾಗು ಕಿರುಹೊತ್ತಿಗೆ ಲೇಖಕ ಥಾಮಸ್ ಪೈನೆ ರ ಬೇಡಿಕೆಗಳ ಹೊರತಾಗಿಯೂ, ಗುಲಾಮಗಿರಿಯು ಅಸ್ತಿತ್ವದಲ್ಲಿ ಉಳಿಯಿತು. ಏಕೆಂದರೆ ಇದು ಹೆಚ್ಚಿನ ಲಾಭಗಳ ಮೂಲವಾಗಿತ್ತು ಮತ್ತು ಕಡಿಮೆ ಕಾರ್ಮಿಕ ವೆಚ್ಚವನ್ನು ಹೊಂದಿತ್ತು. ಲೂಯಿಸಿಯಾನ ಭೂಪ್ರದೇಶದ ಕಡೆಯ ಸ್ಪಾನಿಷ್ ಗವರ್ನರ್ ಈ ರೀತಿ ಬರೆಯುತ್ತಾರೆ "ವಾಸ್ತವವಾಗಿ, ಕೆಳ ಲೂಯಿಸಿಯಾನಕ್ಕೆ ಗುಲಾಮಗಿರಿ ಇಲ್ಲದೆ ಮುಂದುವರೆಯುವುದು ಅಸಂಭವವಾಗಿದೆ" ಜೊತೆಗೆ ಗುಲಾಮರ ಬಳಕೆಯಿಂದಾಗಿ,ವಸಾಹತು ನೆಲೆಯು "ಏಳಿಗೆ ಹಾಗು ಸಂಪತ್ತಿನೆಡೆಗೆ ಮಹತ್ವದ ದಾಪುಗಾಲು ಹಾಕುತ್ತಿದೆ."
ಲೂಯಿಸಿಯಾನದ ಮೊದಲ ಅಮೆರಿಕ ಸಂಯುಕ್ತ ಸಂಸ್ಥಾನದ ಗವರ್ನರ್ ಆಗಿದ್ದ ವಿಲ್ಲಿಯಮ್ ಕ್ಲೈಬೋರ್ನೆ ಬಲವಂತದ ಗುಲಾಮಗಿರಿತನವು ಅಗತ್ಯವಿತ್ತೆಂದು ಹೇಳುತ್ತಾರೆ, ಏಕೆಂದರೆ ಬಲವಂತಕ್ಕೆ ಗುರಿಯಾಗದ ಶ್ವೇತವರ್ಣೀಯ ಕಾರ್ಮಿಕರನ್ನು "ಇಂತಹ ಅನಾರೋಗ್ಯಕರ ವಾತಾವರಣದಲ್ಲಿ ಇರಿಸುವುದು ಸಾಧ್ಯವಾಗುತ್ತಿರಲಿಲ್ಲ." ಹಗ್ ಥಾಮಸ್, ಕ್ಲೈಬೋರ್ನೆ ಮಾನವರ ಕಳ್ಳಸಾಗಣೆ ನಿಷೇಧವನ್ನು ಜಾರಿಮಾಡಲು ಅಸಮರ್ಥರಾಗಿರುವುದಾಗಿ ಬರೆದಿದ್ದಾರೆ. ಅವರು ಲೂಯಿಸಿಯಾನ ದಲ್ಲಿ ಈ ರೀತಿ ನಿಷೇಧ ಹೇರಲು ಹೋಗಿ ಆರೋಪವನ್ನು ಎದುರಿಸಬೇಕಾಯಿತು.
ಹೈತಿ ಜನರ ವಲಸೆ ಹಾಗು ಅವರ ಪ್ರಭಾವ
ಪಿಯೆರ್ರೆ ಲುಸ್ಸತ್ (ಲೂಯಿಸಿಯಾನದ ಫ್ರೆಂಚ್ ಸಚಿವ 1718): "ಅಂಟಿಲ್ಲೆಸ್‌ನಲ್ಲಿನ ನಮ್ಮ ಎಲ್ಲ ವಸಾಹತು ನೆಲೆಗಳಲ್ಲಿ ಸೈಂಟ್-ಡೋಮಿಂಗ್ ನ ಮನೋಭಾವ ಹಾಗು ಸಂಪ್ರದಾಯಗಳು ಲೂಯಿಸಿಯಾನವನ್ನು ಹೆಚ್ಚಿನ ಪ್ರಮಾಣದಲ್ಲಿ ಪ್ರಭಾವಿತಗೊಳಿಸಿದವು."
ಲೂಯಿಸಿಯಾನ ಹಾಗು ಅದರ ಕೆರೇಬಿಯನ್ ಪೂರ್ವಜ ವಸಾಹತು ನೆಲೆಯು ಹದಿನೆಂಟನೆ ಶತಮಾನದ ಸುಮಾರಿಗೆ ಸಮುದ್ರ ತೀರದ ವ್ಯಾಪಾರದಲ್ಲಿ  ಬಂಡವಾಳ ಹಾಗು ಮಾಹಿತಿಯನ್ನು ವಿನಿಮಯ ಮಾಡಿಕೊಳ್ಳುವುದರ ಜೊತೆಗೆ ವಸಾಹತುಗಾರರ ವಲಸೆ ಬಗ್ಗೆ ಗಮನ ಕೇಂದ್ರೀಕರಿಸಿ ನಿಕಟ ಸಂಪರ್ಕಗಳನ್ನು ಬೆಳೆಸಿಕೊಂಡವು. ಇಂತಹ ಆರಂಭಗಳಿಂದ, ಹೈತಿಯ ಜನರು ಲೂಯಿಸಿಯಾನದ ರಾಜಕೀಯ, ಜನ, ಧರ್ಮ, ಹಾಗು ಸಂಸ್ಕೃತಿಯ ಮೇಲೆ ಒಂದು ಅಗಾಧ ಪ್ರಭಾವವನ್ನು ಬೀರಿದರು. ವಸಾಹತು ನೆಲೆಯ ಅಧಿಕಾರಿಗಳು, ಗುಲಾಮಗಿರಿಗೆ ವಿರುದ್ಧವಾದ ಒಳಸಂಚುಗಳು ಹಾಗು ದ್ವೀಪದಲ್ಲಿ ಎದ್ದ ಬಂಡಾಯಗಳಿಗೆ ಪ್ರತಿಕ್ರಯಿಸುತ್ತಾ, 1763ರಲ್ಲಿ ಸೈಂಟ್ ಡೋಮಿಂಗ್‌ನ ಗುಲಾಮರ ಪ್ರವೇಶಕ್ಕೆ ನಿರ್ಬಂಧ ಹೇರಿತು. ಅವರ ಬಂಡಾಯ ಕೃತ್ಯಗಳು ಲೂಯಿಸಿಯಾನದ ಗುಲಾಮ ವ್ಯಾಪಾರ ಹಾಗು ವಲಸೆಗಾರಿಕೆಯ ನೀತಿಗಳ ಮೇಲೆ ಅಮೆರಿಕನ್ ಹಾಗು ಫ್ರೆಂಚ್ ಕ್ರಾಂತಿಗಳ ಅವಧಿಯುದ್ದಕ್ಕೂ ಪರಿಣಾಮಗಳನ್ನು ಬೀರಿದವು.
ಈ ಎರಡೂ ಪ್ರಜಾಪ್ರಭುತ್ವದ ಹೋರಾಟಗಳು ಸ್ಪೇನ್ ದೇಶದ ಜನರಲ್ಲಿ ಭೀತಿಯನ್ನು ಉಂಟುಮಾಡಿತು, ಇವರು ಲೂಯಿಸಿಯಾನ ದ ಆಧಿಪತ್ಯವನ್ನು 1763 ರಿಂದ 1800ರವರೆಗೆ ವಹಿಸಿದ್ದರು. ಅವರಿಗೆ ಕಂಡುಬಂದ ಬಂಡಾಯದ ಕೃತ್ಯಗಳನೆಲ್ಲಾ ದಮನ ಮಾಡುವುದರ ಜೊತೆಗೆ ಪ್ರಜಾಪ್ರಭುತ್ವದ ಕ್ರಾಂತಿಯ ಹರಡುವಿಕೆಯಿಂದ ತಮ್ಮ ವಸಾಹತು ನೆಲೆಯನ್ನು ಪ್ರತ್ಯೇಕಿಸುವ ವ್ಯರ್ಥ ಪ್ರಯತ್ನದಿಂದ ವಿಧ್ವಂಸಕ ಪದಾರ್ಥಗಳನ್ನು ನಿಷೇಧಿಸಿದರು. ಮೇ 1790ರಲ್ಲಿ ರಾಜವಂಶದ ಒಂದು ಕಾನೂನು ಗುಲಾಮಗಿರಿಯಿಂದ ಮುಕ್ತರಾದ ಫ್ರೆಂಚ್ ವೆಸ್ಟ್ ಇಂಡಿಸ್‌ನ ಕರಿಯರ ಪ್ರವೇಶವನ್ನು ನಿಷೇಧಿಸಿತು. ಒಂದು ವರ್ಷದ ಬಳಿಕ, ಇತಿಹಾಸದಲ್ಲಿ ಮೊದಲ ಬಾರಿಗೆ ಗುಲಾಮರ ದಂಗೆಯು ಯಶಸ್ವಿಯಾಗಿ ಆರಂಭವಾಯಿತು, ಇದು ಅಂತಿಮವಾಗಿ ಹೈತಿಯ ಸ್ಥಾಪನೆಗೆ ಕಾರಣವಾಯಿತು.
ಸೈಂಟ್ ಡೊಮಿಂಗೊದಲ್ಲಿ ನಡೆದ ಕ್ರಾಂತಿಯು ಒಂದು ಅಗಾಧ ಪ್ರಮಾಣದಲ್ಲಿ ಬಹುಜನಾಂಗೀಯರ ವಲಸೆಗೆ ಕಾರಣವಾಯಿತು: ತಮ್ಮ ಅಡಿಯಾಳಾಗಿದ್ದ ಗುಲಾಮರೊಂದಿಗೆ ಫ್ರೆಂಚರು ಪಲಾಯನಮಾಡಿದರು; ಇದೆ ರೀತಿಯಾಗಿ ಅಸಂಖ್ಯಾತ ಕಪ್ಪು ವರ್ಣೀಯರೂ ಸಹ ಓಡಿ ಹೋದರು, ಇವರಲ್ಲಿ ಕೆಲವರು ಸ್ವತಃ ಗುಲಾಮರಾಗಿದ್ದರು. ಇದಲ್ಲದೆ 1793ರಲ್ಲಿ, ವಿನಾಶಕಾರಿ ಬೆಂಕಿಯು ಪ್ರಮುಖ ನಗರವಾದ ಕ್ಯಾಪ್ ಫ್ರಂಕಾಯಿಸ್ ಮೂರನೇ ಎರಡು ಭಾಗದಷ್ಟು ಪ್ರದೇಶವನ್ನು ನಾಶ ಮಾಡಿತು (ಇಂದಿನ ಕ್ಯಾಪ್ ಹೈತಿಯನ್), ಜೊತೆಗೆ ಸುಮಾರು ಹತ್ತು ಸಾವಿರ ಜನರು ತಮ್ಮ ಒಳಿತಿಗಾಗಿ ದ್ವೀಪವನ್ನು ತೊರೆದರು. ಮುಂದಿನ ದಶಕಗಳ ಕ್ರಾಂತಿ, ವಿದೇಶಿ ಆಕ್ರಮಣ, ಹಾಗು ಅಂತರ್ಯುದ್ಧಗಳಿಂದ, ಮತ್ತೆ ಸಾವಿರಾರು ಮಂದಿ ಕ್ಷೋಬೆಗಳಿಂದ ಪಲಾಯನ ಮಾಡಿದರು. ಹಲವರು ಪೂರ್ವದಿಕ್ಕಿನ ಸ್ಯಾಂಟೋ ಡೊಮಿಂಗೊಗೆ (ಇಂದಿನ ಡಾಮಿನಿಕ್ ರಿಪಬ್ಲಿಕ್) ವಲಸೆ ಹೋದರು ಅಥವಾ ಸಮೀಪದ ಕೆರೇಬಿಯನ್ ದ್ವೀಪಗಳಿಗೆ ವಲಸೆ ಹೋದರು. ದೊಡ್ಡ ಸಂಖ್ಯೆಯಲ್ಲಿ ವಲಸೆಗಾರರು, ನೀಗ್ರೋಗಳು ಹಾಗು ಶ್ವೇತ ವರ್ಣೀಯರು ಉತ್ತರ ಅಮೆರಿಕದಲ್ಲಿ, ಗಮನಾರ್ಹವಾಗಿ ನ್ಯೂಯಾರ್ಕ್, ಬಾಲ್ಟಿಮೋರ್(ಜುಲೈ 1793ರಲ್ಲಿ ಐವತ್ತ ಮೂರು ಹಡಗುಗಳು ಅಲ್ಲಿ ದಡ ಮುಟ್ಟಿದವು), ಫಿಲಾಡೆಲ್ಫಿಯ, ನಾರ್ಫೋಕ್, ಚಾರ್ಲೆಸ್ಟನ್ ಹಾಗು ಸವನ್ನಾ ಹಾಗು ಸ್ಪಾನಿಷ್ ಫ್ಲೋರಿಡಾದಲ್ಲಿ ಆಶ್ರಯ ಪಡೆದರು. ಆದಾಗ್ಯೂ, ಭೂಖಂಡದ ಯಾವುದೇ ಭಾಗದಲ್ಲಾಗಲಿ, ದಕ್ಷಿಣ ಲೂಯಿಸಿಯಾನದಂತೆ ನಿರಾಶ್ರಿತರ ಚಳವಳಿಯು ಅಗಾಧ ಪ್ರಭಾವವನ್ನು ಬೀರಲಿಲ್ಲ. thumb|180px|ನ್ಯೂ ಆರ್ಲಿಯನ್ಸ್‌ನಲ್ಲಿ ಕಾರ್ಯಾಚರಣೆ ಮಾಡುತ್ತಿದ್ದ ಫ್ರೆಂಚ್ ಕಡಲುಗಳ್ಳ ಜೀನ್ ಲಫಿಟ್ಟೆ, ಪೋರ್ಟ್-ಔ-ಪ್ರಿನ್ಸ್‌ನಲ್ಲಿ ಸುಮಾರು 1782ರಲ್ಲಿ ಜನಿಸಿದ. ಇಸವಿ 1791 ರಿಂದ 1803ರ ನಡುವೆ, ಸಾವಿರದ ಮುನ್ನೂರು ನಿರಾಶ್ರಿತರು ನ್ಯೂ ಆರ್ಲಿಯನ್ಸ್‌ಗೆ ಆಗಮಿಸಿದರು. ಕೆಲವರು "ವಿಧ್ವಂಸಕೃತ್ಯದ" ಉದ್ದೇಶದಿಂದ ಬಂದಿದ್ದಾರೆಂದು ಅಧಿಕಾರಿಗಳು ಚಿಂತೆಗೀಡಾದರು. ಇಸವಿ 1795ರ ವಸಂತ ಋತುವಿನಲ್ಲಿ, ಪಾಯಿಂಟೇ ಕೌಪೀಯಲ್ಲಿ ಬಂಡಾಯದ ಪ್ರಯತ್ನ ನಡೆದು ಜಮೀನುದಾರರ ಮನೆಗಳಿಗೆ ಬೆಂಕಿ ಹಚ್ಚಲಾಯಿತು. ಘಟನೆಯನ್ನು ಆಧರಿಸಿ, ಸೈಂಟ್ ಡೊಮಿಂಗ್ಯೂನ ಒಬ್ಬ ಸ್ವತಂತ್ರ ವಲಸಿಗ, ಲೂಯಿಸ್ ಬೆನೋಯಿಟ್, "ಕ್ರಾಂತಿಕಾರಿ ತತ್ತ್ವಗಳಿಂದ ತುಂಬಿದ್ದರಿಂದ ವಸಾಹತು ನೆಲೆ ಧ್ವಂಸ ವಾಗಿದೆಯೆಂದು" ಆರೋಪಿಸಿ ಅವನನ್ನು ಗಡಿಪಾರು ಮಾಡಲಾಯಿತು. ನಿಷ್ಫಲ ದಂಗೆಯಿಂದಾಗಿ ಜಮೀನುದಾರ ಜೋಸೆಫ್ ಪೋನ್ಟಲ್ಬಾ "ಸೈಂಟ್ ಡೋಮಿಂಗ್ಯೂನ ಘೋರ ವಿಪತ್ತಿನ ಬಗ್ಗೆ ಲಕ್ಷ್ಯ ವಹಿಸುವಂತಾಯಿತು, ಜೊತೆಗೆ ದಂಗೆಯ ಮೂಲವು ಕೇವಲ ಗುಲಾಮರೊಳಗೆ ವ್ಯಾಪಕವಾಗಿ ಹರಡಿತ್ತು." ಪಾಯಿಂಟೇ ಕೌಪೀ ಹಾಗು ಜರ್ಮನ್ ಕೋಸ್ಟ್ ನಲ್ಲಿ ಮುಂದುವರಿದ ಅಶಾಂತಿಯು 1796ರ ವಸಂತ ಕಾಲದ ಹೊತ್ತಿಗೆ ಸಂಪೂರ್ಣ ಗುಲಾಮರ ವ್ಯಾಪಾರವನ್ನು ನಿಲ್ಲಿಸುವ ನಿರ್ಧಾರಕ್ಕೆ ನೆರವಾಯಿತು.
ಇಸವಿ 1800ರಲ್ಲಿ ಲೂಯಿಸಿಯಾನದ ಅಧಿಕಾರಿಗಳು ಮತ್ತೆ ಗುಲಾಮರ ವ್ಯಾಪಾರವನ್ನು ಆರಂಭಿಸುವ ಬಗ್ಗೆ ಚರ್ಚಿಸಿದರು, ಆದರೆ ಸೈಂಟ್ ಡೋಮಿಂಗ್ಯೂನ ನೀಗ್ರೋಗಳ ಪ್ರವೇಶಾತಿಗೆ ನಿರ್ಬಂಧ ಹೇರಲು ಸಹಮತ ವ್ಯಕ್ತಪಡಿಸಿದರು. ಅವರು ಫ್ರೆಂಚ್ ವೆಸ್ಟ್ ಇಂಡೀಸ್‌ನ ನೀಗ್ರೋ ಹಾಗು ಶ್ವೇತ ವರ್ಣೀಯ ಬಂಡಾಯಗಾರರ ಉಪಸ್ಥಿತಿಯಿಂದಾಗಿ "ನಮ್ಮ ನೀಗ್ರೋಗಳಲ್ಲಿ ಅಪಾಯಕಾರಿ ಸಿದ್ಧಾಂತಗಳನ್ನು ಪ್ರತಿಪಾದಿಸುತ್ತಿದ್ದಾರೆ" ಎಂಬುದನ್ನು ಗಮನಿಸಿದರು. ಅವರ ಗುಲಾಮರು ತಾವುಗಳು ಐದು ವರ್ಷಗಳ ಕೆಳಗೆ ನೋಡಿದ್ದಕ್ಕಿಂತ ಹೆಚ್ಚು "ದುರಹಂಕಾರಿಗಳು,"ಹತೋಟಿ ಮೀರಿದವರು," ಹಾಗು "ಅವಿಧೇಯ"ರಾಗಿರುವಂತೆ ಕಂಡುಬಂದರು.
ಅಮೇರಿಕ ಸಂಯುಕ್ತ ಸಂಸ್ಥಾನದಿಂದ ಖರೀದಿ
ಅಮೆರಿಕ ಸಂಯುಕ್ತ ಸಂಸ್ಥಾನವು ಗ್ರೇಟ್ ಬ್ರಿಟನ್‌ನಿಂದ 1783ರಲ್ಲಿ ಸ್ವಾತಂತ್ರವನ್ನು ಪಡೆದುಕೊಂಡಾಗ, ಅದರ ಪಶ್ಚಿಮದ ಗಡಿಯಲ್ಲಿ ಯುರೋಪಿಯನ್ ಅಧಿಕಾರವನ್ನು ಹೊಂದುವುದು ಅದರ ಪ್ರಮುಖ ಆಸಕ್ತಿಯಾಗಿತ್ತು ಹಾಗೂ ಮಿಸ್ಸಿಸ್ಸಿಪ್ಪಿ ನದಿಯಲ್ಲಿ ಅನಿರ್ಬಂಧಿತ ಸುಲಭಗಮ್ಯತೆಯ ಅಗತ್ಯವಿತ್ತು. ಅಮೆರಿಕನ್ ವಸಾಹತುಗಾರರು ಪಶ್ಚಿಮಕ್ಕೆ ದಾರಿಮಾಡಿಕೊಂಡು ಹೋದಾಗ, ಪೂರ್ವ ದಿಕ್ಕಿಗೆ ಸರಕುಗಳನ್ನು ರವಾನೆ ಮಾಡುವಲ್ಲಿ ಅಪ್ಪಲಚಿಯನ್ ಪರ್ವತಗಳು ಪ್ರತಿಬಂಧಕವಾಗಿರುವುದನ್ನು ಪತ್ತೆ ಹಚ್ಚಿದರು. ಉತ್ಪನ್ನಗಳನ್ನು ಹಡಗಿನಲ್ಲಿ ಸಾಗಿಸುವ ಒಂದು ಸುಲಭದ ವಿಧಾನವೆಂದರೆ ಒಂದು ಚಪ್ಪಟೆ ದೋಣಿಯನ್ನು ಓಹಿಯೋ ಹಾಗು ಮಿಸ್ಸಿಸ್ಸಿಪ್ಪಿ ನದಿಗಳಲ್ಲಿ ತೇಲಿಸಿಕೊಂಡು ನ್ಯೂ ಆರ್ಲಿಯನ್ಸ್ ನ ಬಂದರಿನವರೆಗೂ ಸಾಗಿಸಿ, ಅಲ್ಲಿಂದ ಸರಕುಗಳನ್ನು ಸಮುದ್ರದಲ್ಲಿ ಯಾನ ಮಾಡುವ ಹಡಗುಗಳಿಗೆ ತುಂಬಿಸಿ ಸಾಗಿಸಬಹುದಾಗಿತ್ತು. ಈ ಮಾರ್ಗದಲ್ಲಿದ್ದ ಸಮಸ್ಯೆ ಎಂದರೆ ಸ್ಪಾನಿಷ್, ನಾಟ್ಚೆಜ್ ಕೆಳಗೆ ಮಿಸ್ಸಿಸ್ಸಿಪ್ಪಿಯ ನದಿಯ ಇಕ್ಕೆಲಗಳ ಒಡೆತನ ಹೊಂದಿತ್ತು. ನೆಪೋಲಿಯನ್ನನ ಲೂಯಿಸಿಯಾನ ಮೇಲಿನ ಮಹತ್ವಾಕಾಂಕ್ಷೆಯಲ್ಲಿಕೆರೇಬಿಯನ್ ಸಕ್ಕರೆ ವ್ಯಾಪಾರದಿಂದ ಕೇಂದ್ರೀಕೃತಗೊಂಡ ಒಂದು ಹೊಸ ಸಾಮ್ರಾಜ್ಯದ ಸ್ಥಾಪನೆಯನ್ನು ಒಳಗೊಂಡಿತ್ತು. ಇಸವಿ 1800ರಲ್ಲಿ ನಡೆದ ಟ್ರೀಟಿ ಆಫ್ ಅಮಿಯೆನ್ಸ್ ನ ಕರಾರಿನ ಪ್ರಕಾರ, ಗ್ರೇಟ್ ಬ್ರಿಟನ್, ಮಾರ್ಟಿನಿಕ್ ಹಾಗು ಗುವಡಲೌಪೆ ದ್ವೀಪಗಳ ಒಡೆತನವನ್ನು ಫ್ರೆಂಚ್‌ಗೆ ಹಿಂದಿರುಗಿಸಿತು. ನೆಪೋಲಿಯನ್ ಲೂಯಿಸಿಯಾನವನ್ನು ಈ ಸಕ್ಕರೆ ದ್ವೀಪಗಳ ಒಂದು ಉಗ್ರಾಣವೆಂದು ಪರಿಗಣಿಸುವುದರ ಜೊತೆಗೆ U.S. ವಸಾಹತು ನೆಲೆಯ ಒಂದು ಆರ್ಥಿಕ ರಕ್ಷೆಯೆಂದು ಭಾವಿಸಿದ್ದ. ಅಕ್ಟೋಬರ್ 1801ರಲ್ಲಿ ಅವನು ಸ್ಯಾಂಟೋ ಡೊಮಿಂಗೊದ ಪ್ರಮುಖ ದ್ವೀಪವನ್ನು ಆಕ್ರಮಿಸಿ ಗುಲಾಮಗಿರಿಯನ್ನು ಮತ್ತೆ ಪ್ರಾರಂಭಿಸಲು ಒಂದು ದೊಡ್ಡ ಮಿಲಿಟರಿ ಸೇನೆಯನ್ನು ಕಳುಹಿಸಿದ. ಗುಲಾಮಗಿರಿ ಪದ್ದತಿಯನ್ನು 1792-3ರಲ್ಲಿ ನಡೆದ ಗುಲಾಮರ ದಂಗೆ ಹಾಗು 1794ರಲ್ಲಿ ಫ್ರೆಂಚ್ ವಸಾಹತು ನೆಲೆಗಳಲ್ಲಿ ಗುಲಾಮಗಿರಿ ಪದ್ದತಿಯನ್ನು ಕಾನೂನು ಹಾಗು ಸಂವಿಧಾನಾತ್ಮಕ ರದ್ದತಿಯ ಪರಿಣಾಮವಾಗಿ ಕೊನೆಗೊಳಿಸಲಾಗಿತ್ತು.
ನೆಪೋಲಿಯನ್ನನ ಭಾವಮೈದುವ ಲೆಕ್ಲೆರ್ಕ್‌ನ ಮುಖಂಡತ್ವದ ಸೇನೆಯು, ಗುಲಾಮಗಿರಿಯನ್ನು ಮತ್ತೆ ಆರಂಭಿಸುವುದಕ್ಕೆ ವಿರೋಧಿಸಿದ St. ಡೋಮಿಂಗ್ಯೂನ ಹೆಚ್ಚಿನ ಜನತೆಯ ಪರ ಸೇನೆಯಿಂದ ಪರಾಭವಗೊಂಡಿತು, ನೆಪೋಲಿಯನ್ ಲೂಯಿಸಿಯಾನವನ್ನು ಮಾರಾಟ ಮಾಡಲು ನಿರ್ಧರಿಸಿದ. thumb|ಲೂಯಿಸಿಯಾನ ದ ದುಭಾಷಿ ರಾಜ್ಯದ ಸ್ವಾಗತ ಚಿಹ್ನೆ, ಅದರ ಫ್ರೆಂಚ್ ಪರಂಪರೆಯೊಂದಿಗೆ ಗುರುತಿಸಿಕೊಳ್ಳುತ್ತದೆ. ಥಾಮಸ್ ಜೆಫ್ಫರ್ಸನ್, ಅಮೆರಿಕ ಸಂಯುಕ್ತ ಸಂಸ್ಥಾನದ ಮೂರನೇ ಅಧ್ಯಕ್ಷ, ಅಮೆರಿಕದಲ್ಲಿ ಫ್ರೆಂಚ್ ವಸಾಹತು ನೆಲೆಗಳ ಮರು-ಸ್ಥಾಪನೆ ಮಾಡುವ ನೆಪೋಲಿಯನ್ನನ ಯೋಜನೆಯಿಂದ ಗೊಂದಲಕ್ಕೀಡಾಗಿದ್ದರು. ನ್ಯೂ ಆರ್ಲಿಯನ್ಸ್ ನ ವಶದೊಂದಿಗೆ, ನೆಪೋಲಿಯನ್, U.S. ವ್ಯಾಪಾರಕ್ಕೆ ಮಿಸ್ಸಿಸ್ಸಿಪ್ಪಿ ನದಿಯ ಮಾರ್ಗವನ್ನು ಯಾವುದೇ ಕ್ಷಣದಲ್ಲಾದರೂ ಮುಚ್ಚಬಹುದಾಗಿತ್ತು. ಜೆಫ್ಫರ್ಸನ್, ಫ್ರಾನ್ಸ್ ನ U.S. ಸಚಿವ ರಾಬರ್ಟ್ R. ಲಿವಿಂಗ್ಸ್ಟನ್ ರನ್ನು ಸಿಟಿ ಆಫ್ ನ್ಯೂ ಆರ್ಲಿಯನ್ಸ್ ಖರೀದಿಗೆ, ಮಿಸ್ಸಿಸ್ಸಿಪ್ಪಿಯ ಪೂರ್ವ ದಂಡೆಯ ಭಾಗಗಳನ್ನು ಹಾಗು U.S.ನ ವ್ಯಾಪಾರಕ್ಕೆ ನದಿಯಲ್ಲಿ ಮುಕ್ತ ಸಾಗಣೆಗಾಗಿ ಮಾತುಕತೆ ನಡೆಸುವ ಅಧಿಕಾರ ನೀಡಿದರು. ಲಿವಿಂಗ್‌ಸ್ಟನ್‌ರಿಗೆ $2 ದಶಲಕ್ಷ ಹಣ ಸಂದಾಯ ಮಾಡಲು ಅಧಿಕಾರ ನೀಡಲಾಗಿತ್ತು.